08/05/2014 | Administración LocalMunicipal
Ames
Aprobación definitiva do Regulamento do servizo municipal de abastecemento de auga potable, saneamento e depuración do Concello de Ames

En sesión plenaria de 30 de xaneiro de 2014 prestouse aprobación inicial ao Regulamento do servizo municipal de abastecemento de auga potable, saneamento e depuración do Concello de Ames. O dito acordo de aprobación inicial foi sometido a exposición pública por prazo de 30 días hábiles, no Boletín Oficial da Provincia núm.33, de 18 de febreiro de 2014 sen que durante o referido prazo fora presentada ningunha alegación. O dito Regulamento foi remitido para informe sectorial preceptivo de Augas de Galicia, de acordo co previsto no artigo 34.3 do Decreto 141/2012, recibíndose informe por parte deste organismo no que se sinala a necesidade de introducir determinadas correccións no texto do Regulamento. Unha vez introducidas todas as correccións indicadas por Augas de Galicia, o Regulamento foi aprobado definitivamente polo Pleno do Concello en sesión ordinaria de 24 de abril de 2014. En cumprimento do previsto no artigo 70.2, en relación co artigo 65.2, da Lei 7/1985, de 2 de abril, reguladora das bases del réxime local (LRBRL), publícase o texto íntegro do Regulamento do servizo municipal de abastecemento de auga potable, saneamento e depuración do Concello de Ames. Artigo 1.- Obxecto do regulamento Artigo 2.- Normas xerais Artigo 3.- Carácter e obriga da subministración Artigo 4.- Obrigas da prestadora do servizo Artigo 5.- Dereitos da prestadora do servizo Artigo 6.- Obrigas do abonado. Artigo 7.- Dereitos do abonado. Artigo 8.- Concesión da subministración de auga Artigo 9.- Tramitación das solicitudes de contratación da subministración de auga Artigo 10.- Causas de denegación do contrato de subministración de auga potable Artigo 11.- Cotas de contratación do subministración de abastecemento de auga. Artigo 12.- Fianzas Artigo 13.- Contrato de Subministro de auga Artigo 14.- Titularidade do contrato do subministración de auga e o seu cambio Artigo 15.- Subrogación do contrato de subministración de auga Artigo 16.- Obxecto e alcance do contrato de subministración de auga Artigo 17.- Duración do contrato de subministración de auga Artigo 18.- Causas de suspensión da subministración de auga Artigo 19.- Procedemento de suspensión de subministración de auga potable Artigo 20.- Extinción do contrato de subministración de auga potable Artigo 21.- Carácter da subministración de auga Artigo 22.- Obrigas da subministración de auga potable Artigo 23.- Esixibilidade da subministración de auga potable Artigo 24.- Continuidade do servizo de subministración de auga potable Artigo 25.- Suspensións temporais da subministración de auga potable Artigo 26.- Reservas de auga potable Artigo 27.- Restricións na subministración de auga potable Artigo 28.- Subministracións para servizos contra incendios Artigo 29.- Rede de distribución Artigo 30.- Arteria Artigo 31.- Conducións viarias Artigo 32.- Acometida Artigo 33.- Instalacións interiores de subministración de auga. Artigo 34.- Concesión de acometidas da subministración de auga potable Artigo 35.- Características das acometidas da subministración de auga potable Artigo 36.- Tramitación de solicitudes da subministración de auga potable Artigo 37.- Execución e conservación da subministración de auga potable Artigo 38.- Dereito de acometida da subministración de auga potable Artigo 39.- Terreos en réxime comunitario Artigo 40.- Construción de novos edificios Artigo 41.- Subministración provisional de auga para obras Artigo 42.- Urbanizacións e polígonos Artigo 43.- Condicións xerais Artigo 44.- Facultade de inspección Artigo 45.- Instalación interiores inseguras Artigo 46.- Modificación das instalacións interiores Artigo 47.- Obrigatoriedade de uso do contador Artigo 48.- Características técnicas dos aparellos de medida Artigo 49.- Situacións dos contadores Artigo 50.- Adquisición do contador Artigo 51.- Verificación e precintado Artigo 52.- Solicitude de verificación Artigo 53.- Colocación e retirada de contadores Artigo 54.- Cambio de situación Artigo 55.- Manipulación do contador Artigo 56.- Substitución de contadores Artigo 57.- Lectura de contadores Artigo 58 - Obxecto e alcance do contrato Artigo 59.- Suxeitos do contrato Artigo 60.- Duración da póliza Artigo 61.- Pluralidade de contratos de saneamento e depuración nun inmoble Artigo 62.- Subscrición do contrato de saneamento e depuración Artigo 63.- Causas de denegación do contrato de saneamento e deputación Artigo 64.- Subrogación do contrato de saneamento e depuración Artigo 65.- Servizos que se van desenvolver Artigo 66.- Obrigas específicas dos abonados ao servizo de saneamento e depuración Artigo 67.- Definicións Artigo 68.- Elementos materiais do servizo Artigo 69.- Acometidas de saneamento e depuración Artigo 70.- Solicitude de acometida Artigo 71.- Tramitación de solicitudes Artigo 72.- Aprobación e denegación de acometidas Artigo 73.- Determinación e execución de acometidas Artigo 74.- Modificación de acometidas de saneamento e depuración por variación das condicións iniciais de solicitude Artigo 75.- Obrigatoriedade do saneamento Artigo 76.- Instalación interior e bombeos particulares de augas residuais. Artigo 77.- Posta en servizo da acometida Artigo 78.- Acometidas de pluviais Artigo 79.- Conservación de acometidas Artigo 80.- Ampliación de acometidas Artigo 81.- Acometida en desuso Artigo 82.- Pequenas ampliacións e melloras na rede Artigo 83.- Colectores en propiedades particulares Artigo 84.- Urbanizacións e polígonos Artigo 85.- Condicións da rede de saneamento Artigo 86.- Execución de instalacións interiores Artigo 87.- Inspección da instalación interior Artigo 88.- Materiais da instalación interior Artigo 89.- Prohibicións de mesturar verteduras de diferentes procedencias Artigo 90.- Medición de caudais Artigo 91.- Garantía de altura e caudal Artigo 92.- Control de caudais Artigo 93.- Carácter da vertedura Artigo 94.- Control de contaminación de orixe Artigo 95.- Verteduras prohibidas Artigo 96.- Verteduras limitadas Artigo 97.- Instalacións de pretratamento Artigo 98.- Situacións de emerxencia Artigo 99.- Inspección e vixilancia Artigo 100.- Continuidade do servizo Artigo 101.- Suspensións temporais Artigo 102.- Determinación dos consumos facturables Artigo 103.- Obxecto de periodicidade da facturación Artigo 104.-Tarifas Artigo 105.- Recibos Artigo 106.- Cobro de servizos específicos Artigo 107.- Dereitos de acometida e contratación Artigo 108.- Forma de pagamento dos recibos Artigo 109.- Vía de constrinximento Artigo 110.- Reclamacións Artigo 111.- Consumos públicos Artigo 112.- Inspección da utilización Artigo 113.- Fraudes na subministración de abastecemento de auga Artigo 114.- Infraccións graves Artigo 115.- Liquidación da fraude Artigo 116.- Fraudes no servizo de saneamento e depuración Artigo 117.- Actuación por fraude Artigo 118.- Liquidación por fraude no saneamento e depuración Artigo 119.- Tipificación das infraccións Artigo 120.- Infraccións leves Artigo 121.- Infraccións graves Artigo 122.- Faltas moi graves Artigo 123.- Sancións Artigo 124.- Potestade sancionadora Artigo 125.- Medidas correctoras Artigo 126.- Competencia do Servizo Municipal Artigo 127.- Recursos administrativos de reposición Artigo 128.- Recurso contencioso-administrativo Artigo 129.- Obrigatoriedade do seu cumprimento Artigo 130.- Modificación do regulamento Artigo 131.- Interpretación do regulamento Artigo 132.- Vixencia do regulamento 1.1.- O abastecemento de auga potable, saneamento (de fecais e pluviais) e depuración do Concello de Ames son servizos públicos de competencia municipal, de conformidade co establecido nos artigos 25 e 26 da Lei 7/1985, de 2 de abril, reguladora das bases de réxime local.1.2.- O servizo de abastecemento de auga potable, saneamento e depuración do Concello de Ames seguirá ostentando, en todo momento, a condición de servizo publico municipal do Concello de Ames, sen prexuízo da forma de xestión que aprobe o Concello.1.3.- O Concello de Ames procede á prestación do Servizo Municipal de Abastecemento de auga potable, saneamento e depuración, de acordo co definido e preceptuado pola Lei de réxime local e texto refundido das disposicións legais vixentes en materia de réxime local, na forma de xestión que determine o Pleno do Concello. O Concello de Ames poderá prestar os servizos de abastecemento de auga potable, saneamento e depuración mediante calquera das formas previstas en dereito. Poderá estruturalos e dará publicidade á súa organización sexa cal sexa a forma de prestación elixida, directa ou indirecta, de acordo coa lexislación aplicable de réxime local. Así mesmo, dará credenciais ás persoas adscritas a eles para coñecemento e garantía de todos os usuarios e usuarias.1.4.- O presente regulamento ten por obxecto regular as relacións entre a prestadora do Servizo de Abastecemento de Auga Potable, Saneamento e Depuración e os seus abonados; e sinalar os dereitos e obrigas básicas para cada unha das partes. Co fin de simplificar, no presente regulamento denomínase “abonado” a calquera persoa física ou xurídica que teña contratado o servizo de abastecemento de auga potable, saneamento e/ou depuración, que en todo caso ten que ser a propietaria do terreo, local ou industria, sen prexuízo da súa facultade de repercusión contra o usuario ou beneficiario do servizo.1.5.- Para os efectos deste regulamento considerase “prestadora do servizo” de abastecemento de auga potable, saneamento e depuración aquelas persoas, naturais ou xurídicas, públicas ou privadas, que efectivamente presten os servizos de abastecemento de auga potable, saneamento e depuración no Concello de Ames, consonte ao establecido na vixente regulamentación do réxime local.2.1.- O servizo de abastecemento de auga potable, saneamento e depuración do municipio axustarase a canto establece o presente regulamento, ao estipulado no Real decreto 314/2006 de 17 de marzo, polo que se aproba o Código técnico das edificacións e os documentos básicos que o integran, especialmente o correspondente a salubridade HS-4, subministración de auga e HS-5, evacuación de augas que se refiren principalmente a instalacións interiores, e ao preceptuado nas ordenanzas municipais.2.2.- En canto á normativa autonómica axustarase ao establecido na Lei 9/2010, de 4 de novembro, de augas de Galicia e ao Decreto 141/2012, de 21 de xuño, polo que se aproba o Regulamento marco do servizo público de saneamento e depuración de augas residuais de Galicia.2.3.- As características técnicas dos elementos e a execución das instalacións da rede xeral e das acometidas aos terreos, vivendas, locais ou industrias axustarase, ademais, ás Normas técnicas para as instalacións de abastecemento e saneamento contidas no PXOM vixente (BOP 02-08-2002), complementariamente atenderase as Instrucións técnicas para obras hidráulicas en Galicia ou (http://augasdegalicia.xunta.es/es/ITOHG.htm) elaboradas por Augas de Galicia, ou a normativa que a substitúa.3.1.- A prestadora do servizo, dentro do ámbito territorial no que desenvolve os seus servizos, definido como a área de cobertura que domina coas instalacións existentes en cada momento de abastecemento de auga e rede de saneamento, está obrigada a distribuír e situar nos puntos de toma dos abonados a auga potable así como a conexión á rede de saneamento e depuración, consonte ás condicións que fixa este regulamento e demais disposicións que sexan de aplicación.3.2.- Para os efectos do disposto na vixente lexislación, establécese como requisito esencial de toda urbanización a instalación ou conexión á rede xeral do servizo de auga potable e á rede de saneamento e depuración. En consecuencia, non se concederán licenzas para edificar en solo urbano se nos correspondentes proxectos de obra que se sometan á Administración municipal non consta a instalación ou conexión coa rede xeral de subministración de auga e rede de saneamento e depuración, coas garantías necesarias.4.1.- Obriga da prestadora do servizo.- Dentro do territorio municipal e no ámbito no que estea instalada a rede de distribución de auga, saneamento e depuración, a prestadora do servizo, cos recursos ao seu alcance, está obrigada a conceder a subministración de auga potable e a prestar os servizos de saneamento e depuración a todas aquelas persoas ou entidades que o soliciten para o seu uso en edificios, locais e recintos, sempre que estes reúnan as condicións esixidas neste regulamento e demais disposicións que sexan de aplicación.4.2.- Calidade da auga e condición sanitarias.- A prestadora do servizo está obrigada a subministrar auga potable aos abonados, garantindo a súa potabilidade, consonte ás disposicións vixentes, ata a chave de rexistro existente con carácter xeral no límite da propiedade pública, xunto ao muro-fachada, que se considera como inicio da instalación interior da persoa abonada. Tamén está obrigada a manter as condicións sanitarias e as instalacións de acordo coa normativa vixente aplicable, vixiando as verteduras non permitidas.4.3.- Conservación das instalacións.- Atínxelle á prestadora do servizo a conservación, mantemento e explotación, das redes e instalacións de auga potable e rede de saneamento e depuración adscritas á prestación do Servizo, así como ás acometidas de auga potable ata a chave de rexistro que contempla o apartado c) do artigo 32 e as acometidas de rede de saneamento ata a arqueta da acometida.4.4.- Regularidade na prestación dos servizos. A prestadora do servizo estará obrigada a manter a continuidade e regularidade na subministración de auga, e nos servizos de saneamento e depuración. Garantirá as condicións de caudal e presión establecidas no contrato, salvo nos casos de avarías accidentais ou causas de forza maior. En calquera caso, non lle serán imputables as interrupcións destes servizos nos supostos de forza maior e nos indicados neste regulamento. A non dispoñibilidade de caudais de auga nas captacións por motivos non imputables á prestadora do servizo considerarase de forza maior. Non se considerarán de forza maior as interrupcións que resulten da inadecuación das instalacións ao fin para o que deben servir ou as derivadas do funcionamento da prestadora do servizo. Así mesmo, deberá manter de forma permanente a dispoñibilidade e regularidade do servizo de saneamento e depuración mediante a vixilancia, conservación e reparación de todas as instalacións afectas ao servizo.4.5.- Visitas ás instalacións.- A prestadora do servizo está obrigada a colaborar coas autoridades e centros de educación para facilitar, en harmonía coas necesidades de explotación, que os abonados, persoas usuarias ou público en xeral, poidan coñecer o funcionamento das instalacións.4.6.- Reclamacións.- Contestar as reclamacións dos abonados que formulen por escrito, no prazo regulamentario.4.7. Avarías. A prestadora do servizo disporá dun servizo permanente de recepción de avisos de avarías, informacións urxentes e aquelas anomalías que poidan producirse relacionadas coa prestación deste e deberá darlle resposta ao abonado coa maior brevidade posible. Informará ademais aos abonados, sempre que sexa posible e polos medios adecuados de difusión, das interrupcións ou alteracións que se produzan na subministración como resultado das súas actuacións ou de terceiros.4.8.- Tarifas.- A prestadora do servizo estará obrigada a aplicar, aos distintos tipos de subministracións que teña establecidos, os prezos e cadros de tarifas que, en cada momento, estean aprobadas polo órgano competente do Concello de Ames.4.9. Facturación. A prestadora do servizo procederá á facturación tomando como base a tarifa legalmente autorizada polo Concello de Ames.4.10.- Incorporación de obras e instalacións hidráulicas.- Correspóndelle á prestadora do servizo informar ou, se é o caso, redactar os proxectos de obras de abastecemento de auga potable, saneamento e depuración e construír, se o Concello así o encarga, o conxunto das instalacións precisas ata os edificios ou inmobles obxecto da subministración domiciliaria, así como os de rede de saneamento e depuración. A tramitación e execución de acometidas de subministración de auga, saneamento e depuración a todas aquelas persoas ou entidades que o soliciten para o seu uso en edificios, locais e recintos situados dentro da área da súa competencia, sempre que estes reúnan as condicións esixidas por este regulamento e foran aprobadas pola corporación municipal. Informar e, se é o caso, propoñer as correccións oportunas aos plans parciais e especiais, programas de actuación urbanística e proxectos de urbanización, respecto da rede de distribución de auga, de saneamento e depuración na área, sector, polígono ou unidade de execución correspondente. A prestadora do servizo deberá informar, antes de que o Concello de Ames reciba calquera urbanización, o que se refira ás obras de abastecemento de auga e saneamento e depuración, cando estas non fosen executadas pola prestadora do servizo. Informar das redes existentes nas proximidades das novas edificacións, rehabilitacións ou reconstrucións solicitadas nos terreos edificables dos núcleos rurais e propor xustificadamente os puntos de conexión coas redes existentes e, se é o caso, as canalizacións de extensión requiridas que posibiliten o enlace cos servizos.4.11.- Obras executadas polo Estado ou outras administracións.- Atínxelle á prestadora do servizo a conservación, mantemento e explotación das obras e instalacións destinadas ao abastecemento de auga, saneamento (de fecais e pluviais) e depuración que execute o Estado, a Comunidade Autónoma de Galicia, o Concello de Ames ou outras Administracións, unha vez que se produza a súa entrega ao municipio de Ames e a súa afectación ou adscrición ao servizo.4.12. Responsabilidade civil. A prestadora do servizo na súa condición de xestor das infraestruturas municipais, deberá cubrir a súa eventual responsabilidade civil por danos causados a terceiros subscribindo póliza de seguros adecuada.4.13. Campañas e programas de concienciación. A prestadora do servizo realizará campañas, de información e sensibilización da poboación en xeral e dos usuarios como mínimo unha vez ao ano: a) de uso racional do consumo de auga dirixido tanto aos abonados domésticos como ao resto. b) en relación con verteduras diferentes das domésticos en particular, coa finalidade de reducir a vertedura á rede de saneamento de substancias e produtos tóxicos do fogar, talleres e outras instalacións. Tamén iniciará un programa de minimización e recollida selectiva daqueles residuos máis impactantes (aceites e graxas da cociña, aceites de locomoción usados, produtos de limpeza, restos de pintura e vernices, restos de praguicidas, medicamentos, etc) que usualmente se eliminan polo vertedeiro ou desaugadoiros que conducen ao saneamento, e a obriga ou conveniencia, segundo corresponda, da instalación de separadores de graxas para o tratamento previo. Sen prexuízo daqueles outros dereitos que en relación con situacións específicas poidan derivarse para a prestadora do servizo, e dos que lle outorguen as disposicións legais e regulamentarias en materia de xestión do servizo público, a prestadora do servizo terá, con carácter xeral, os seguintes dereitos: a) Inspección de instalacións interiores. Á prestadora do servizo, sen prexuízo das competencias que a lexislación vixente lle confira aos distintos órganos da Administración, asístelle o dereito a inspeccionar, revisar, informar e intervir, coas limitacións que se establecen neste regulamento, as instalacións interiores da subministración, saneamento e depuración da auga que, por calquera causa, poidan interferir no funcionamento do servizo. b) Cobramentos por facturación. Á prestadora do servizo asístelle o dereito a percibir nos lugares destinados para o efecto, o importe das facturacións, recibos ou liquidacións que, regulamentariamente, lle corresponda pagar á persoa abonada polas prestacións que realizase a prestadora do servizo ou, se é o caso, fosen utilizadas.6.1. Con independencia daquelas situacións que sexan obxecto dunha regulamentación especial neste regulamento, das que poidan derivarse obrigas específicas para un abonado, estes terán, con carácter xeral, ademais de cumprir as condicións e obrigas contidas no contrato, as seguintes obrigas: a) Pagamento de recibos e facturas. En reciprocidade ás prestacións que recibe, todo abonado estará obrigado ao pagamento puntual dos recibos ou liquidacións que se lle formulen consonte ás taxas, prezos e tarifas que estean aprobados, tanto as que se deriven da prestación dos servizos de abastecemento de auga potable, saneamento e depuración como de servizos complementarios aos que fai referencia este regulamento. A obrigatoriedade do pago íntegro dos consumos de auga considerarase extensiva aos casos en que estes se orixinaran por fuga, avaría, ou defecto de construción ou conservación das instalacións interiores, ou por calquera outra causa non imputable á prestadora do servizo. Deberá comunicar á prestadora do servizo calquera modificación na domiciliación do recibo. b) Pagamento de fianzas. Toda persoa solicitante, ao formalizar o contrato de subministración, está obrigada a depositar a correspondente fianza, consonte ao disposto no presente regulamento e/ou nas disposicións legais vixentes. c) Conservación de instalacións. Sen prexuízo de canto ao efecto establecen as Normas básicas para instalacións interiores de subministración de auga, saneamento e depuración toda persoa abonada deberá utilizar de forma correcta as instalacións ao seu servizo, adoptando as medidas necesarias para conservar estas na forma máis axeitada, mantendo, ademais, intactos os precintos que garanten a inviolabilidade do contador e das instalacións de acometida, se é ocaso, como bens de servizo público, así como garantindo as condicións idóneas para a toma de lecturas de consumo. O abonado está obrigado a manter o contador e chave de paso en bo estado de conservación, de maneira que poidan ser desmontados con facilidade. Se, para a súa substitución, houbese que realizar reformas na súa instalación, estas serían por conta do abonado. d) Facilidades para as instalacións e inspeccións. Toda persoa solicitante dunha subministración, está obrigada a facilitarlle á prestadora do servizo a colocación dos elementos precisos na propiedade obxecto da subministración, así como a permitir a entrada ao persoal autorizado por dito servizo, que así o acredite, a fin de que poida efectuar cantas comprobacións estean relacionadas con el. Igualmente, a persoa solicitante dunha subministración está obrigada a cederlle á prestadora do servizo o uso dos locais, recintos ou arquetas necesarios para a instalación dos equipos de medida e elementos auxiliares adecuados en cada caso. e) Derivacións a terceiros. Os abonados non poderán, baixo ningún concepto, ceder gratuíta ou mediante pagamento auga a terceiros, xa sexa con carácter permanente ou temporal, e serán responsables de toda fraude que se produza na súa subministración, ben por si ou por calquera outra persoa que del dependa. f) Avisos de avaría. Os abonados deberan, en interese xeral e no seu propio, poñer en coñecemento da prestadora do servizo calquera avaría ou perturbación producida ou que, ao seu xuízo, se puidese producir na rede xeral de distribución ou nas acometidas. g) Usos e alcance das subministracións.- Os abonados estarán obrigados a utilizar a auga subministrada na forma e para os usos contratados. Así mesmo, está obrigada a solicitarlle á prestadora do servizo a autorización pertinente para calquera modificación nas súas instalacións, que implique un aumento nos caudais contratados de subministración, ou modificación no número das persoas receptoras. Queda prohibido: 1.- Inserir nas tubaxes de abastecemento, sen previa autorización da prestadora do servizo, bombas ou calquera aparello que modifique ou poida afectar ás condicións da rede de distribución na súa contorna e, consecuentemente, interfiran co servizo prestado a outros abonados.2.- Modificar os accesos aos contadores e aparellos de medida, sen comunicación.3.- Manipular as instalacións interiores xerais, nin instalar elementos nelas.4.- Realizar consumos de auga que non sexan controlados polo equipo de medida ou introducir calquera alteración nas instalacións que permitise estes consumos.5.- Ocasionar voluntariamente ou por conduta neglixente fugas de auga.6.- Romper ou alterar os precintos de medida.7.- As conexións ao servizo de saneamento sen a preceptiva autorización. h) Notificación de baixa. A persoa abonada que desexe causar baixa no subministración de auga estará obrigada a comunicarlle por escrito á prestadora do servizo dita baixa cunha antelación mínima de 15 días hábiles, indicando, en todo caso, a data en que debe cesar a antedito subministración. i) Independencia de instalacións. Cando nun mesmo terreo xunto á auga de distribución pública existise auga doutra procedencia, o abonado estará obrigado a establecer redes e instalacións interiores por onde circulen ou se almacenen independentemente as augas, sen que exista posibilidade de que se mesturen as augas dunha e doutra procedencia. A prestadora do servizo non se responsabilizará da calidade das augas nas instalacións que non cumpran estas condicións, e advírteselle ao abonado da responsabilidade na que pode incorrer, de producirse, por retroceso, a alteración das condicións de potabilidade das augas da rede pública. j) Inspección de instalacións.- Permitir a entrada no local nas horas hábiles ou de normal relación co exterior ao persoal do servizo que, exhibindo a acreditación pertinente, trate de instalar os elementos precisos e inspeccionar as instalacións. Sen prexuízo daqueles outros que en relación con situacións específicas poidan derivarse para o abonado, este, con carácter xeral, terán os seguintes dereitos: a) Potabilidade da auga e funcionamento ambiental do saneamento. A recibir nas súas instalacións auga que reúna os requisitos de potabilidade establecidos nas disposicións vixentes. Esixir do Concello e da prestadora do servizo o correcto funcionamento ambiental dos sistemas de depuración. b) Servizo permanente. A dispoñer permanentemente dos servizos de subministración de auga potable, saneamento e depuración consonte as condicións que se sinalan no seu contrato de servizos, sen outras limitacións que as establecidas no presente regulamento e demais disposicións aplicables. Dispor de condicións técnicas axeitadas para a normal evacuación das augas residuais de acordo coas instalacións existentes. c) Facturación. A que os servizos que reciba se lle facturen polos conceptos e contías vixentes en cada momento. d) Periodicidade de lectura. A que a prestadora do servizo tome lectura ao equipo de medida que controle a subministración, coa frecuencia que se estableza na ordenanza vixente. e) Periodicidade de facturación. A que se lle facturen os servizos que reciban, cunha periodicidade similar á de lectura. f) Contrato. A que se formalice, por escrito, un contrato, no que se estipulen as condicións básicas dos servizos de subministración de auga potable, saneamento e depuración g) Execución de instalacións interiores. O abonado poderá elixir libremente o instalador autorizado que execute as instalacións interiores, así como o provedor do material, que deberán axustarse ás prescricións técnicas regulamentariamente esixibles. h) Reclamacións. A formular reclamacións contra a actuación do prestador do servizo ou as súas persoas empregadas, mediante os procedementos contemplados neste regulamento. A persoa reclamante deberá acreditar a súa condición de titular do contrato de subministración, saneamento ou depuración, de persoa representante legal deste, e/ou de usuario a través da presentación do correspondente documento acreditativo de autorización do propietario, así como acharse ao día no pago dos recibos do terreo ou predio. As reclamacións que se formulen por danos e perdas que se causen pola prestadora do servizo rexeranse pola lexislación aplicable, tendo en conta a natureza destas e o seu carácter contractual ou extracontractual. As reclamacións faranse dentro das primeiras 72 horas despois de producírense os danos, salvo causa debidamente xustificada. i) Información. A consultar todas as cuestións derivadas da prestación e funcionamento do servizo en relación coa súa subministración, así como a recibir contestación por escrito das consultas formuladas por este procedemento. Igualmente, terá dereito, se así o solicita, a que se lle informe da normativa vixente que lle é de aplicación, así como a que se lle facilite, por parte da prestadora do servizo, para súa lectura na sede do servizo, un exemplar do presente regulamento. j) Visita de instalacións. A visitar, en harmonía e concordancia coas esixencias da explotación e sempre previa solicitude, as instalacións de tratamento de auga, establecendo a prestadora do servizo, baixo a súa responsabilidade e criterio, os momentos máis axeitados para garantir a menor interferencia coa prestación do servizo.8.1. A concesión de acometida para subministración de auga potable, saneamento e depuración, correspóndelle ao Concello. En todos aqueles casos nos que concorran as condicións e circunstancias que se establezan neste regulamento, estará obrigada a outorgala consonte as normas previstas nel.8.2. Solicitude do subministración. Previa á contratación da subministración de auga potable, a persoa solicitante deberá presentar unha solicitude de subministración no impreso que, para tal efecto, lle proporcionará a prestadora do servizo.8.3. Na solicitude farase constar expresamente: o nome da persoa solicitante ou a súa razón social e domicilio propio; domicilio da subministración de auga potable, sexa terreo, vivenda, local ou industria; se é o caso, carácter da subministración; uso e destino que pretende dárselle á auga solicitada; domiciliación de notificacións e demais circunstancias que sexan necesarias para a correcta definición das características e condicións da subministración, así como para a aplicación das tarifas correspondentes á prestación do servizo.8.4. Calquera cambio no domicilio citado para os efectos de comunicacións debe serlle notificado por escrito á prestadora do servizo. De non facelo así, será eficaz a todos os efectos calquera notificación que a prestadora do servizo realice ao domicilio declarado pola persoa asinante na solicitude.8.5. Cantas circunstancias se fagan constar na solicitude do servizo, que se regulamenta anteriormente, faranse baixo a exclusiva responsabilidade da persoa solicitante e servirán de base para regulamentar as condicións da antedita subministración.8.6. Na solicitude de subministración de auga potable, a persoa solicitante deberá achegar a seguinte documentación: - Boletín de instalación subscrito por un instalador autorizado e visado polo organismo competente en materia de Industria. - Os permisos e/ou licenzas municipais, establecidos en cada momento: licenza de apertura ou comunicación previa eficaz segundo proceda, cando se trate dun local comercial ou industrial; licenza de primeira ocupación para o caso de vivendas; licenza de obras ou comunicación previa eficaz segundo proceda cando se trate de subministracións para este fin, ou certificación administrativa que o substitúa. - Escritura de propiedade do terreo, vivenda, local ou industria para a que se solicita a subministración. - Documento que acredite a personalidade da persoa contratante. - Documento de constitución da servidume que, se é o caso, puidese ser necesaria establecer para as instalacións do servizo en cuestión, ou das prolongacións de redes que puidesen ser necesarias para tal efecto. - Acreditación do aboamento da cota por contribucións especiais, cando proceda.8.7. Condicións da concesión do servizo de abastecemento e saneamento. A concesión dunha acometida de subministración de auga estará supeditada a que se cumpran as condicións, que se establecen seguidamente: - Que o inmoble que se pretende abastecer estea situado na área de cobertura do abastecemento e/ou rede de saneamento. - Que o inmoble que se pretende abastecer ou conectar conte con instalacións interiores dispoñibles e axeitadas ás normas do presente regulamento. - Que nas rúas ou prazas de carácter público que linden co inmoble, a que este lle dá fachada, existan instaladas e en servizo, conducións públicas da rede de distribución de auga potable e/ou rede de saneamento. Excepcionalmente, consideraranse exiguos tramos de rede unitaria ou preverase vertedura de pluviais a canle de derivación ou gabia, de non existir rede separativa, previo informe favorable. - Cando nunha vía pública estean proxectadas conducións baixo as dúas beirarrúas, a existencia destas na beirarrúa oposta á correspondente ao suposto contemplado non supoñerá en ningún caso o cumprimento do antedito parágrafo, requirindo da execución por conta do abonado da derivación ou extensión de liña para a conexión con arranxo ao establecido na lexislación vixente para cada clase e categoría de solo. - Que a condución que abasteza de auga ao inmoble se atope en perfecto estado de servizo coa capacidade requirida e as condicións de presión que posibiliten o servizo. - Que o inmoble dispoña dos elementos singulares necesarios para posibilitar a conexión de saneamento; equipos de bombeo no caso de que a cota no punto de conexión sexa insuficiente para a correcta vertedura, válvula antirretorno de proceder, equipo de separación de graxas previo á conexión ás fecais, de ter dita obriga, etc. - Que a caracterización da vertedura se inscriba dentro dos parámetros das verteduras prohibidas á rede de saneamento, de acordo co presente regulamento e coa lexislación aplicable en cada momento.9.1. Á vista dos datos que achegue a persoa solicitante, das características do inmoble, e do estado e características das redes de distribución, a prestadora do servizo comunicaralle á persoa solicitante, no prazo máximo de quince días hábiles, a súa decisión de conceder ou denegar a acometida ou acometidas solicitadas e, neste último caso, as causas de denegación. En caso de concesión comunicaranse no mesmo escrito, o estudo das condicións técnico-económicas para realizar este.9.2. A persoa solicitante, unha vez recibida a notificación da concesión e das condicións técnico-económicas que lle fosen formuladas pola prestadora do servizo, dispoñerá dun prazo de 30 días para a formalización do contrato de subministración, ou ben para presentar ante aquela as alegacións que, se é o caso, estime. Transcorrido se prazo sen que se teña cumprimentado o regulamentado, entenderase decaída a solicitude, sen máis obrigas para a prestadora do servizo.9.3. Aceptada por ambas as partes as condicións da concesión da acometida, procederase a subscribir o correspondente contrato de subministración, entendéndose que dito contrato non estará perfeccionado nin será efectivo ata que a persoa solicitante non teña cuberto as obrigas económicas, técnicas e administrativas que, de acordo co presente regulamento, estivese obrigada a sufragar ou cumprir.9.4. No suposto que para atender unha solicitude de subministración de auga potable fose necesario a utilización de terreos propiedade dun terceiro, será necesaria a autorización expresa e por escrito da persoa propietaria dos terreos, documento de constitución de servidume de paso e de acceso para mantemento das instalacións establecidas.9.5. Unha vez cumpridos os requisitos correspondentes pola persoa solicitante, a prestadora do servizo estará obrigada á posta en servizo da instalación e subministración, no prazo establecido de 15 días hábiles a partir da data de contratación e aboamento.9.6. A demora na concesión das autorizacións ou permisos necesarios para a realización dos traballos levará consigo a interrupción do prazo sinalado no antedito parágrafo. Tal adiamento comunicarallo á persoa solicitante a prestadora do servizo.10.1. A facultade de concesión da subministración de auga potable, correspóndelle ao Concello, con suxeición ás normas regulamentarias vixentes.10.2. A prestadora do servizo poderá denegar a contratación da subministración nos seguintes casos: a) Por falta de presentación de calquera dos documentos esixidos. b) Cando a persoa ou entidade que solicite a subministración se negue a asinar o contrato de servizo estendido de acordo co modelo autorizado e coas disposicións vixentes sobre contratación de subministración de auga. c) Cando na instalación da persoa solicitante non se cumpran, a xuízo da prestadora do servizo e previa comprobación, as prescricións que con carácter xeral establece este regulamento e a normativa vixente, así como as especiais da prestadora do servizo. Neste caso, a prestadora do servizo indicaralle os defectos encontrados á persoa solicitante, para que os corrixa, remitindo, en caso de discrepancia, comunicación dos reparos formulados ao organismo competente, o cal, previo ás actuacións que considere oportunas e, en todo caso, despois de oír o instalador, ditará a resolución que proceda no prazo máximo de trinta días. d) Por incumprimento do estipulado neste regulamento no que se refire aos requisitos previos para a conexión ás redes do servizo, cando non dispoña de acometidas para a subministración de auga, saneamento e depuración. e) Cando se comprobe que a persoa solicitante deixou de satisfacer o importe dos servizos anteriormente subministrados. f) Cando, para o local para o que se solicita a subministración, exista outro contrato de subministración anterior e en plena vixencia. g) Cando a persoa solicitante da subministración, no caso de que algunha parte das instalacións xerais deban discorrer por propiedade de terceiros, non teña acreditado fidedignamente a obtención das autorizacións de terceiros que correspondan ou, se é o caso, quede sen acreditar, a constitución da servidume de paso e acceso necesarios para levar a cabo o mantemento e conservación das obras e instalacións para a prestación dos servizos solicitados. h) Cando a rede horizontal de saneamento do inmoble non sexa separativa e supoña achega de auga limpa ou saneamento de fecais, salvo excepción acreditada e xustificada. Cota de enganche. A cota de enganche corresponde ás compensacións económicas que deberán satisfacer as persoas solicitantes da subministración de auga, saneamento e depuración para sufragar os custos de carácter técnico, de execución da acometida básica e administrativos, derivados da formalización do contrato. As persoas solicitantes de calquera contratación de subministración de auga potable, aboarán sempre e con antelación á execución da acometida axeitada as cotas correspondentes, consonte as tarifas aprobados polo Concello de Ames. Previa á sinatura do contrato de subministración de auga potable procederase a depositar a fianza fixada, se é o caso, na correspondente ordenanza, fianza que se devolverá ao rescindir o contrato, una vez abonados os recibos ou liquidacións pendentes.13.1. O contrato de subministración de auga potable será o único documento que dará fe da concesión deste, e xunto ás condicións establecidas no presente regulamento, regulará as relacións entre a prestadora do servizo e o abonado. Dito contrato formalizarase por escrito e por triplicado. Deberá entregárselle ao abonado un exemplar cuberto.13.2. No contrato de subministración deberanse recoller, como mínimo, os datos precisos que definan: - Identificación da prestadora do servizo. - Identificación do abonado - Datos do predio abastecido - Características da instalación interior (boletín) - Características dos servizo de subministración - Identificación do equipo de medida - Condicións económicas - Domiciliación do pagamento, se é o caso - Duración do contrato - Condicións especiais - Xurisdición competente - Lugar e data de expedición do contrato - Sinaturas das partes - Obrigas e dereitos de cada unha das partes 13.3. Os contratos estableceranse para cada tipo de subministración. Por tanto, será obrigatorio estender contratos separados para todos aqueles que esixan aplicación de tarifas ou condicións diferentes.13.4. Os contratos de subministración formalizaranse entre a prestadora do servizo e o titular propietario do terro, local, vivenda ou industria que se pretende abastecer, ou por quen o represente, sen prexuízo da súa facultade de repercusión contra o usuario ou beneficiario en canto ás obrigas e responsabilidades dimanantes de dito contrato.14.1. A persoa contratante da subministración de auga, será a titular ou titulares do terreo, local, vivenda ou industria á que se lle presta o servizo, ou quen o represente legalmente, agás as excepcións que se especifican polo miúdo neste artigo.14.2. Non poderá ser abonado da subministración de auga quen, se o fose con anterioridade doutro terreo, local, vivenda ou industria, fose penalizado con suspensión de subministración ou resolución do contrato por falta de pagamento ou medida regulamentaria, a non ser que satisfaga integramente as súas anteriores obrigas, coas recargas, xuros e gastos a que houbese lugar.14.3. Os traslados de domicilios e a ocupación do mesmo local por persoa distinta da que subscribiu o contrato, esixen un novo contrato, ou, se é o caso, a subrogación do anterior, sempre que se cumpran os requisitos establecidos neste regulamento.14.4. Toda acometida destinarase exclusivamente aos usos para os que fora solicitada e concedida. O abonado deberá comunicarlle previamente á prestadora do servizo concesionario calquera modificación e solicitar a súa aprobación e a formalización dun novo contrato no que se inclúan as circunstancias modificadas.14.5. De terse producido modificación da propiedade do terreo, local, vivenda ou industria sen cambio de titularidade do contrato de subministración, a nova persoa propietaria entenderase inescusablemente subrogada nas responsabilidades asumidas pola anterior persoa propietaria en relación cos incumprimentos do contrato e resarcimento de danos que puidesen causarlle á prestadora do servizo as persoas inquilinas do inmoble, cando non os asumiran estes.14.6. Nos casos de cambio de titularidade do terreo, local, vivenda ou industria abastecidos, tanto a nova persoa propietaria como a persoa ata ese momento abonada e titular do contrato de subministración, deberán comunicar fidedignamente, dentro do prazo dun mes, o cambio producido, co fin de proceder a formalizar un novo contrato de subministración a nome do novo titular.14.7.- Nos casos en que o solicitante dos servizos sexa unha comunidade de propietarios, só poderá contratar o seu representante legal, debidamente acreditado.14.8. Nos casos en que se soliciten os servizos para execución de obras, o contratante deberá ser o titular da licenza municipal, ou acreditar ter tramitado con eficacia a notificación previa correspondente, comunicación previa eficaz segundo proceda.15.1. Ao falecemento da persoa titular do contrato de servizos, o seu cónxuxe ou parella de feito, descendentes, fillos adoptivos plenos, ascendentes e irmás ou irmáns, que convivisen habitualmente na vivenda, cando menos con dous anos de antelación á data do falecemento, poderán subrogarse nos dereitos e obrigas do contrato. No serán necesarios os dous anos de convivencia para os que estivesen sometidos á patria potestade do falecido nin para o cónxuxe ou parella de feito.15.2. No caso de entidades xurídicas, quen se subrogue ou substitúa en dereitos e obrigas poderá facer o propio no contrato de servizos, condicionado á presentación perante a prestadora do servizo de todas as autorizacións administrativas necesarias.15.3. O prazo para subrogarse será de tres meses a partir da data do feito causante.16.1. Os contratos de subministración formalizaranse para cada terreo, vivenda, piso, local, industria ou obra que constitúa unha unidade independente.16.2. Cada subministración quedará adscrita aos fins para os que se concedeu, e está prohibido dedicala a outros fins ou modificar o seu alcance, para o que, en calquera caso, será necesaria unha nova solicitude e, se é o caso, o contrato conseguinte.16.3. Os contratos estableceranse para cada tipo de subministración, e, por tanto, será obrigatorio estender contratos separados para todos aqueles que esixan aplicación de tarifas ou condicións diferentes.17.1. O contrato de subministración de auga subscribirase con carácter definitivo e indefinido, agás estipulación expresa con outro carácter, se ben suxeita aos condicionamentos legais que establece este regulamento ou que sexan de aplicación. Porén, a persoa abonada poderá dalo por rematado en calquera momento, sempre que lle comunique esta decisión á prestadora do servizo cun mes de antelación.17.2. As subministracións para obras, espectáculos temporais en locais móbiles, e en xeral, para actividades esporádicas, contrataranse sempre con carácter temporal e por tempo definido, que expresamente figurará no contrato. A prestadora do servizo poderá suspender a subministración de auga potable aos seus abonados, sen prexuízo do exercicio das accións, de orde civil ou administrativa que a lexislación vixente ampare nos seguintes casos: -> De non satisfacer, en período voluntario, aos sesenta días da posta ao cobro dos recibos, o importe dos servizos consonte ao estipulado no contrato de subministración, poderase proceder ao corte de subministración, sen prexuízo de que as facturas que continuasen sen ser pagadas incorran en constrinximento para o seu cobramento en vía executiva. -> Cando o abonado non cumpra, en calquera dos seus aspectos, o contrato que teña establecido coa prestadora do servizo ou as condicións xerais de utilización deste. -> Por falta de pagamento, transcorridos quince días hábiles contados a partir da data de comunicación, das cantidades resultantes de liquidación firme de fraude ou no caso probado de reincidencia de fraude. -> En todos os casos en que o abonado faga uso da auga que se lle subministre para un uso distinto do contratado, como subministrar auga a terceiros. -> Cando o abonado estableza ou permita establecer derivacións na súa instalación para subministración de auga potable a outros terreos, locais ou vivendas diferentes aos consignados no seu contrato de subministración. -> Cando unha persoa usuaria goce da subministración de auga potable sen contrato escrito ao seu nome que o ampare como abonado do servizo e se negue a súa subscrición a requirimento da prestadora do servizo. -> Cando o persoal da prestadora do servizo encontre derivacións nas súas redes con consumo de auga sen contrato ningún, é dicir, realizadas clandestinamente. Neste caso a prestadora do servizo poderá efectuar o corte inmediato da subministración de auga en tales derivacións, e deberá darlle conta diso, por escrito, ao organismo municipal competente. -> Cando o abonado non permita a entrada no local ao que lle afecta a subministración contratada, en horas hábiles ou de normal relación co exterior, ao persoal que, autorizado pola prestadora do servizo e provisto da súa correspondente documentación de identidade, trate de revisar as instalacións, sendo preciso, en tal caso, que por parte de dita prestadora do servizo se redacte acta dos feitos, que se deberá remitir ao organismo competente, conxuntamente coa solicitude de suspensión de subministración. -> Cando nas subministracións nas que o uso da auga ou a disposición das instalacións interiores lle puidesen afectar á potabilidade da auga na rede de distribución, ate que o abonado tome as medidas oportunas para evitar tales situacións; neste caso, a prestadora do servizo poderá realizar o corte inmediato da subministración e deberá darlle conta diso por escrito ao Concello. -> Ante a negativa do abonado a modificar o rexistro ou arqueta do contador, e incluso a súa instalación interior, cando iso fose preciso para substituír o contador por calquera das causas que autoriza este regulamento. -> Cando o abonado mesture augas doutra procedencia e, ante o requirimento da prestadora do servizo, non anule esta anomalía no prazo máximo de cinco días. -> Por neglixencia do abonado respecto da reparación de avarías nas súas instalacións, así que a prestadora do servizo llo notifique por escrito e transcorra un prazo superior a sete días sen que se reparase a avaría.19.1.- Considerarase que queda autorizada a suspensión da subministración, unha vez comunicada ao Concello de Ames, se non se recibe orde en contra no período de doce días hábiles, contados a partir da data en que tivo lugar a comunicación. Con excepción dos casos de corte inmediato previstos neste regulamento, a prestadora do servizo deberá seguir os trámites legais previstos para o seu efecto e comunicarllo ao abonado por correo certificado, ou calquera outro medio que garanta a recepción do aviso por parte deste.19.2.- A suspensión da subministración de auga, agás nos supostos de corte inmediato, non poderá desenvolverse en días festivos ou días en que, por calquera motivo, non exista servizo administrativo e técnico de atención ao público, para os efectos da tramitación completa do restablecemento do servizo, nin en vésperas de días en que se dean algunhas destas circunstancias.19.3.- A volta á conexión da subministración levaraa a cabo a prestadora do servizo unha vez que o abonado efectúe o pagamento dos gastos xerados polo corte e reposición da subministración. A prestadora do servizo poderá cobrarlle ao abonado por estas operacións unha cantidade equivalente ao importe da cota de contratación vixente, no momento do restablecemento, para un calibre igual ao instalado, máis os gastos xerados polo corte da subministración. O restablecemento do servizo levarase a cabo o mesmo día ou, no seu defecto, ao día seguinte hábil en que fosen reparadas as causas que orixinaron o corte da subministración.19.4.- No suposto de corte por falta de pagamento, se no prazo de tres meses, contados dende a data de corte, o abonado non pagase os recibos pendentes, darase por rematado o contrato, sen prexuízo dos dereitos da prestadora do servizo á esixencia do pagamento da débeda e ao resarcimento dos danos e perdas que esta orixinase.20.1.- O contrato de subministración de auga potable quedará sen efecto por calquera das seguintes causas: a) Por petición do abonado b) Por resolución da prestadora do servizo nos seguintes casos: * Por persistencia durante máis de tres meses en calquera das causas de suspensión de subministración regulamentadas no artigo 19 deste regulamento. * Por cumprimento do termo ou condición do contrato. * Por utilización da subministración sen ser a persoa titular do contrato.20.2.- A continuidade da subministración unha vez extinguido o contrato por calquera das causas anteriormente sinaladas, só se poderá efectuar mediante a formulación dunha nova solicitude ou contrato e o aboamento dos correspondentes dereitos. A prestación do servizo clasificarase en función do uso que se faga da auga, e como norma xeral en: a) USOS DOMÉSTICOS. Son aqueles nos que a auga se utiliza exclusivamente para atender necesidades primarias da vida, preparación dos alimentos e hixiene persoal. Aplícase esta modalidade exclusivamente a locais destinados a vivendas, sempre que neles non se realice actividade industrial, comercial, profesional, nin de servizos de calquera tipo. Inclúense neste apartado pendellos ou construcións auxiliares á residencial autorizadas polo planeamento. b) USOS COMERCIAIS. Son aqueles nos que a auga se utiliza para o acondicionamento, limpeza ou hixiene en establecementos profesionais, comerciais ou de servizos. c) USOS INDUSTRIAIS. Son aqueles nos que a auga constitúa un elemento directo ou indirecto dun proceso de produción. Aplicarase esta modalidade a todos os locais ou establecementos nos que se desempeñe unha actividade industrial, así como a centros de ensinanza, deportivos, clubs sociais e recreativos, garaxes e, en xeral, para todos aqueles non destinados a vivenda. Terán tamén a consideración de usos industriais aqueles usos, potencialmente domésticos, para os que, como resultado das inspeccións e análises realizadas pola prestadora do servizo ou polos laboratorios autorizados para tal efecto se determinara unha contaminación improcedente das augas residuais, sen prexuízo das responsabilidades nas que incorrerá o actuante. d) USOS MUNICIPAIS. Son aqueles que corresponden aos edificios e instalacións municipais. O Concello autoriza a prestadora do servizo a instalar contadores en todos e cada un dos puntos de subministración que lle afecten. Os servizos técnicos da prestadora calcularán os consumos municipais onde, polas características de ditos puntos, non poida instalarse un contador. Non se considerarán consumos municipais os daquelas dependencias que sendo municipais teñan contratada a súa xestión a unha empresa privada. e) USO PARA OBRAS. Son aqueles nos que a auga se usa na construción. f) USOS ESPECIAIS. Considéranse subministración especial aqueles usos non incluídos nas modalidades anteriores. A prestadora do servizo obrígase a subministrar o abastecemento de auga aos veciños/as do territorio municipal nas zonas nas que estea instalada a rede de distribución, consonte ás disposicións do presente regulamento e normativas legais que lle sexan de aplicación.23.1.- A obriga por parte da prestadora do servizo de contratar e subministrar o servizo de abastecemento de auga a domicilio aos veciños do territorio municipal será esixible unicamente cando na rúa, praza ou vía pública de que se trate exista condución ou canalización de auga potable, que permita efectuar as tomas e acometidas de maneira normal ou regular e se cumpran todos os requisitos legais necesarios para a concesión da subministración.23.2.- Cando non exista o entubado da rede xeral de distribución non poderá esixírselle á prestadora do servizo a subministración e contratación, ata que a condución estea instalada.23.3.- Tampouco poderá esixirse a subministración naquelas zonas e inmobles en que, por dificultades técnicas, non poida garantirse un servizo regular. Non obstante, poderán contratarse subministracións facendo constar esta circunstancia. Neste caso quedará exonerada a prestadora do servizo da responsabilidade polas irregularidades que puidesen producirse e o abonado non poderá formular reclamación ningunha por tal concepto. O servizo de abastecemento de auga potable será continuo, agás estipulación en contra no contrato de abastecemento e nos caso en que, por forza maior, avaría nas instalacións e/ou para unha xusta distribución do servizo, se impuxesen restricións na subministración. Nos supostos no que se produza a interrupción da subministración de auga, a prestadora do servizo deberá procurar, en todo momento, limitar ao máximo o tempo de duración desta, achegando os medios humanos e materiais necesarios para o rápido restablecemento do servizo, así como comunicarlle tal circunstancia ás persoas usuarias deste. O Concello de Ames sempre será previo coñecedor destas incidencias.25.1.- A prestadora do servizo poderá suspender temporalmente este cando sexa imprescindible para proceder ao seu mantemento, reparación ou mellora das instalacións ao seu cargo. Se as interrupcións fosen planificadas, comunicaráselle ao Concello con 72 horas de antelación.25.2.- Nos cortes non planificados de carácter urxente, notificarase ao Concello á maior brevidade posible e nunca máis alá de 24 horas. Os anuncios e informacións aos abonados comunicando unha interrupción do servizo por calquera causa correrán por conta da prestadora do servizo. Esta ten a obriga de comunicar as interrupcións no espazo de tempo máis breve posible.25.3.- En calquera caso de suspensión deberase velar polos dereitos dos usuarios ocasionando os menos prexuízos posibles. Para estes efectos, a suspensión será comunicada ao Concello especificando as cuestións técnicas e temporais de actuación.26.1.- O Concello de Ames e a prestadora do servizo poderán establecer as condicións e prioridades no uso de auga potable no suposto de restricións por seca, catástrofes ou accidentes graves nas instalacións de captación, tratamento ou distribución da auga. Neste caso, utilizarase e o seu mellor criterio para reducir o dano á poboación afectada e informarase e ás autoridades competentes e á veciñanza a través dos medios de difusión máis adecuados e rápidos.26.2.- Sen prexuízo do que establezan as regulacións especificas de cada sector, todos os locais nos que se desenvolva calquera tipo de actividade na que a auga represente unha permanente e inescusable necesidade para a saúde pública ou seguridade das persoas e bens, especialmente os centros hospitalarios, almacéns de produtos inflamables e combustibles e grandes centros comerciais, deberán dispoñer de depósitos de reservas de auga que aseguren unha autonomía de abastecemento conforme ás necesidades mínimas que deban cubrirse, cando menos para un tempo non inferior a vinte e catro horas. De igual maneira, as industrias nas que a auga represente un elemento indispensable no proceso de produción ou conservación de produtos. A prestadora do servizo quedará exonerada de responsabilidade civil nestes casos nos que polas súa características especiais deben proverse de medios de reserva.26.3.- A instalación destes depósitos de reservas de auga farase de forma que garanta a renovación total da auga acumulada en curtos períodos de tempo. Así mesmo, irán dotadas da correspondente válvula antirretorno para evitar unha descarga accidental na rede de distribución xeral.26.4.- A prestadora do servizo non será responsable dos danos que poida ocasionar unha eventual falta de subministración por motivos considerados de forza maior. Non se considerarán de forza maior os que resulten da inadecuación das instalacións ao fin para o que teñen que servir ou os derivados do funcionamento do Prestador do Servizo.27.1.- Cando circunstancias de seca, escaseza de caudais de auga ou dificultades de tratamento o aconsellen, a prestadora do servizo poderá impoñer restricións no subministración do servizo aos abonados, sempre con autorización do Concello de Ames.27.2.- Neste casos, a prestadora do servizo estará obrigada a informar aos abonados das medidas que se van implantar a través dos medios de comunicación, segundo o establecido no artigo 25 do presente regulamento e da maneira máis clara posible.28.1.- As instalacións contra incendios no interior de edificacións, calquera que sexa o destino ou uso destas, requirirán o establecemento dunha subministración de auga para este uso exclusivo e o cumprimento, para todos os efectos, das condicións que este regulamento prescribe para as instalacións destinadas ao abastecemento ordinario, de conformidade cos seguintes criterios: a) Independencia das instalacións: As instalacións contra incendios serán absolutamente independentes das destinadas a calquera outro fin, e delas non se poderá efectuar derivación ningunha para outro uso. Queda igualmente prohibido tomar auga de calquera elemento destas instalacións, agás no caso de incendio, sen a expresa autorización da prestadora do servizo. Todo o sistema que constitúa a instalación contra incendios, alimentarase a través dunha acometida á rede pública de distribución independente da subministración ordinaria. Cando a normativa específica de incendios esixa unha presión na instalación interior do abonado que non sexa a que prestadora do servizo garanta, será responsabilidade do abonado establecer e conservar os dispositivos de sobreelevación que lle permitan cumprir a devandita normativa específica. b) Contratación da subministración: A conexión á rede pública de distribución dunha subministración contra incendios requirirá a formalización previa do contrato de subministración correspondente entre a prestadora do servizo e o abonado. Os ditos contratos terán a mesma tramitación e carácter ca os de subministración ordinaria e estarán, por tanto, suxeitos ás mesmas prescricións regulamentarias que aqueles.28.2.- Nas instalacións contra incendios instalaranse aparellos medidores de consumo. En caso de incendio, dentro das corenta e oito horas seguintes a este, deberá comunicarse a prestadora do servizo a produción deste incidente así como todas as demais circunstancias relacionadas. Ditos feitos poderán ser comprobados pola prestadora do servizo ou polos servizos municipais. No suposto de non estar xustificado o uso da rede contra incendios, a auga consumida a través destas instalacións facturarase consonte ás tarifas vixentes en cada momento.28.3.- A prestadora do servizo instalará, a petición do Concello de Ames ou dos abonados e con cargo ao peticionario, as bocas de rega contra incendios que lle sexan solicitadas, conforme ás instrucións que en cada caso sinale o Concello. A rede de distribución de auga é o conxunto de entubado e todos os seus elementos de manobra e control que instalados dentro do ámbito territorial do Concello de Ames, e en terreos de carácter público ou privado, previa constitución da oportuna servidume, e da que se derivan as acometidas para os abonados. A arteria será aquel entubado, e os seus elementos, da rede de distribución que enlazan diferentes sectores da zona abastecida, sen que nela poidan realizarse acometidas. Cualificaranse como conducións viarias as tubaxes da rede de distribución que discorren ao longo dunha vía pública ou privada, previa constitución da oportuna servidume, e das que se derivarán, se é o caso, as acometidas para as subministracións, bocas de rega, e tomas contra incendios.32.1. Comprende o conxunto de entubado e outros elementos que unen as conducións viarias coa instalación interior do inmoble que se pretende abastecer.32.2. A acometida responderá ao esquema básico definido pola prestadora do servizo, e constará dos seguintes elementos: a) Dispositivo de toma: Encóntrase colocado sobre o entubado da rede de distribución e abre o paso da acometida. b) Ramal: É o tramo de entubado que une o dispositivo de toma coa chave de rexistro. c) Chave de rexistro: Estará situada ao final do ramal de acometida na vía pública e xunto ao inmoble. Constitúe o elemento diferenciador entre a prestadora do servizo e a persoa que está abonada ao servizo, no que respecta á conservación e delimitación de responsabilidades. No caso de execución de acometidas clandestinas, por parte do propietario, suspenderase o servizo ata que teña a autorización correspondente e unha vez aprobada abonará os custos totais de execución da acometida, previamente á realización do contrato.33.1. Entenderase por instalación interior de subministración de auga o conxunto de entubado e os seus elementos de control, manobra e seguridade, posteriores á chave de rexistro no sentido da circulación normal do fluxo de auga.33.2. En caso de que non existir chave de rexistro, entenderase que a instalación interior comeza no límite da propiedade privada da persoa abonada.34.1. A concesión de acometidas para subministración de auga potable correspóndelle ao Concello e a dita concesión estará supeditada a que se cumpran as condicións de abastecemento pleno recollidas no artigo 8.7 do presente regulamento.34.2.- Como norma xeral, non se concederán illadamente acometidas de subministración de auga potable nin de vertedura de augas residuais, e tramitaranse simultaneamente ambas as dúas solicitudes onde existan ambos os dous servizos. As obras correspondentes executaranse, na medida do posible, ao mesmo tempo, sempre que exista rede de auga e colectores en servizo. Cando algunha parte das instalacións xerais deba discorrer por propiedade de terceiros e debe acreditarse a constitución da servidume de paso ou a adquisición da franxa de terreo afectada.35.1.- As características das acometidas, tanto no que respecta ás súas dimensións, compoñentes, tipo e calidade dos seus materiais, como á súa forma de execución e punto de conexión, serán determinadas pola prestadora do servizo, de acordo co establecido nas Normas Básicas para Instalacións Interiores, baseándose no uso do inmoble a fornecer, consumos previsibles e condicións de presión 35.2.- Así mesmo, a prestadora do servizo determinará as modificacións que na rede existente deben efectuarse como consecuencia da petición do abonado, que serán pola súa conta sen prexuízo de que esta modificación pertence, para todos os efectos, ao patrimonio municipal. En caso de que o solicitante non abone esta modificación, non se procederá á subministración.36.1. A. solicitude de acometida realizaraa persoa solicitante ante a prestadora do servizo, no impreso normalizado que, para tal efecto, lle facilitara esta. Solicitarase de forma independente para cada terreo ou predio.36.2. Á dita solicitude debe achegarse, como mínimo, a seguinte documentación: a) Memoria técnica subscrita pola persoa técnica autora do proxecto das obras de edificación ou, se é o caso, das instalacións das que se trate. b) Escritura de propiedade ou documento que acredite a dispoñibilidade do inmoble para o que se solicita a acometida. c) Licenza municipal de obras, comunicación ou informe favorable previo do Concello, segundo proceda. d) Titularidade da servidume que, se é o caso, puidese ser necesario establecer para as instalacións da acometida en cuestión, ou das prolongacións de redes que puidesen ser necesarias para o efecto.36.3. Á vista dos datos que achegue a persoa solicitante, das características do inmoble, e do estado das redes de distribución, a prestadora do servizo, comunicaralle á persoa solicitante, no prazo máximo de quince días hábiles, contados desde a data de presentación da solicitude, a súa decisión de conceder ou denegar a acometida solicitada e, neste último caso, as causas da denegación.36.4. Ao mesmo tempo, a persoa solicitante, disporá dun prazo doutros trinta días naturais para formalizar os requirimentos que lle formulase a prestadora do servizo, ou ben para presentar ante esta as alegacións que, se é o caso, estime pertinentes. Transcorrido ese prazo sen que se cumpra o regulamentado, entenderase decaída a solicitude, sen máis obrigas para a prestadora do servizo.36.5. Aceptada a solicitude, a prestadora do servizo comunicaralle, no prazo máximo de 15 días hábiles, as circunstancias ás que deberá axustarse a acometida, así coma as condicións de concesión e execución.37.1. As acometidas para a subministración de auga executaraas a prestadora do servizo de conformidade con canto para o efecto se establece neste regulamento; serán do dominio da prestadora do servizo e esta correrá cos gastos de conservación e mantemento. A persoa solicitante deberá satisfacer os correspondentes dereitos de acometida.37.2. Os traballos de reparación e substitución das acometidas deberán ser realizados igualmente pola prestadora do servizo. A persoa propietaria do inmoble non poderá cambiar ou modificar a contorna da situación desta, sen autorización expresa da prestadora do servizo.37.3. Serán por conta e cargo do abonado os gastos de reparación e substitución da instalación de subministración de auga, desde o comezo da propiedade particular ata o final da súa instalación de distribución interior ou particular.37.4. Serán por conta e cargo da prestadora do servizo os gastos de conservación das acometidas desde a toma ata o límite da propiedade particular.37.5. Os traballos e operacións de mellora nas acometidas realizadas por pedimento do abonado con aprobación da prestadora do servizo, serán por conta e cargo do abonado que estará obrigado a cambiar, á súa costa, as instalacións que por seren obsoletas non funcionen de forma axeitada ás necesidades actuais do abonado.37.6. En previsión dunha rotura do entubado de conexión da chave de rexistro coa instalación interior do abonado, todos os terreos ou locais disporán de desaugadoiros suficientes que permitan a libre evacuación da auga, cun caudal igual ao máximo que se poida subministrar pola acometida contratada, sen ocasionar danos materiais ao edificio, a produtos almacenados nel ou a calquera elemento exterior. A prestadora do servizo declina toda responsabilidade derivada do incumprimento deste precepto.38.1. Os dereitos de acometida son as compensacións económicas que deberán satisfacer as persoas solicitantes dunha acometida á prestadora do servizo, para compensar o valor proporcional dos investimentos que esta deba realizar nas ampliacións, modificacións ou reformas e mellora das súas redes de distribución, ben no momento do seu pedimento, ou noutra ocasión anterior ou posterior, e no mesmo lugar ou distinto a aquel do que se solicita a acometida, para manter a capacidade de abastecemento do sistema de distribución nas mesmas condicións á prestación da nova subministración, e sen mingua ningunha para os preexistentes.38.2. Antes da realización da acometida presentaráselle á persoa solicitante o orzamento para o seu pagamento previo á execución.38.3. Os dereitos de acometida serán aboados unha soa vez polo promotor o construtor, e, unha vez satisfeitos, quedarán adscritos a cada unha das instalacións, vivendas, locais, etc., para os que se aboaron, aínda cando cambie a persoa propietaria ou usuaria desta.39.1. Cando varios terreos ou predios gocen en réxime de comunidade o uso dun parque, central térmica, zona de recreo ou deportiva ou outras instalacións, será preceptiva a existencia dunha acometida independente para estes servizos. A persoa representante, neste caso, será a persoa ou persoas que ostenten a representación da comunidade ou comunidades existentes.39.2. O equipo de medida instalarase no límite da propiedade coa vía pública, nunha arqueta debidamente protexida e de acordo coas características fixadas pola prestadora do servizo. Para poder iniciar a construción dunha nova edificación na que se prevexa a necesidade de subministración de auga e/ou rede de sumidoiros, será necesaria a aprobación por parte do Concello, previo informe da prestadora do servizo, das características que deberán cumprir as futuras acometidas de auga e rede de sumidoiros e a instalación de contadores ou ampliación de rede, se é o caso. Para tal efecto, o promotor deberá presentar o correspondente proxecto de obra cos datos técnicos necesarios de ditas instalacións.41.1. Esta clase de subministración terá carácter especial e transitorio, e efectuarase nas condicións seguintes: a) Mediante contador colocado para o efecto en lugar apropiado debidamente protexido, así apreciado a xuízo da prestadora do servizo. b) O abonado satisfará a auga subministrada de conformidade coa correspondente tarifa establecida. c) A subministración de auga para obra cortarase cando se obteña para o edificio a licenza de primeira utilización. d) Considerarase “defraude” a utilización desta subministración para usos distintos ao de “obras”. Neste caso, a prestadora do servizo, con independencia da sanción que corresponda, poderá proceder ao corte da subministración e á anulación do contrato.42.1. Para os efectos deste regulamento, entenderase por urbanizacións e polígonos aqueles conxuntos de terreos sobre os que a actuación urbanística esixa a creación, modificación ou ampliación dunha infraestrutura viaria e de servizo entre as distintas parcelas ou solares en que se divide o terreo e destas coa zona urbanizada da contorna urbana.42.2. As instalacións da rede de abastecemento propias do polígono ou urbanización anteriormente definido ou para solares ou inmobles situados naquel, que posteriormente lle poida afectar á aceptación da propiedade das instalacións por parte do Concello para a súa adscrición á rede xeral do servizo de abastecemento de auga, serán executadas polo promotor ou propietario e ao seu cargo, con suxeición ao correspondente proxecto técnico necesariamente aprobado polo Concello previo informe da prestadora do servizo. A execución das obras necesarias para os novos servizos contarán coa previa tramitación administrativa que corresponda.42.3. O permiso de acometida de subministración de auga para o polígono ou urbanización, así como para os solares e inmobles situados nel, estará supeditado ao cumprimento previo das seguintes condicións: a) As redes interiores de distribución e demais instalacións necesarias para o correcto abastecemento de auga a ditas urbanizacións ou polígonos responderán a esquemas aprobados polo Concello previo informe da prestadora do servizo. Deberán definirse e dimensionarse en proxecto redactado por persoal técnico competente, aprobado polo Concello previo informe da prestadora do servizo, que proporá as probas a realizar no transcurso das obras e antes da recepción con suxeición aos regulamentos e normas técnicas de aplicación. Deberán ser executadas por conta e a cargo do promotor ou propietario da urbanización ou polígono. b) As obras e instalacións definidas no proxecto aprobado, así como as modificacións que convenientemente autorizadas polo Concello previo informe da prestadora do servizo se introduzan durante o desenvolvemento destas, executaranse igualmente na súa totalidade por conta e cargo do promotor ou propietario da urbanización ou polígono.42.4. A prestadora do servizo terá acceso á execución e inspección das obras no seu transcurso, informará e poderá propor a consideración as probas para a idoneidade da execución das instalacións e, ao seu remate, informará á vista dos resultados das probas de calidade previstas no proxecto tramitado, de todas as executadas no desenvolvemento das obras e das esixidas polo concello previas á recepción co obxecto de garantir o cumprimento das especificacións de calidade nos materiais previstos e a correcta execución das obras.42.5. Os enlaces ou acometidas das redes interiores da urbanización ou polígono, coas conducións da rede xeral baixo dominio da prestadora do servizo, así como as modificacións e reforzos que tivesen que efectuarse nestas, como consecuencia das novas demandas impostas pola urbanización, quedarán perfectamente delimitadas no proxecto previo, supervisadas pola prestadora do servizo e a cargo do promotor ou propietario da urbanización, consonte ao cadro de prezos aprobado polo Concello.42.6. Unha vez rematadas as instalacións das redes interiores da urbanización ou polígono, con carácter previo á recepción a tramitar polos servizos técnicos de urbanismo, serán verificadas e informadas pola prestadora do servizo, asumindo a xestión e mantemento unha vez que, recibidas polo Concello, lle sexa comunicado por este a súa adscrición ao servizo.43.1. As instalacións interiores para a subministración de auga serán executadas por un instalador ou instaladora autorizado/a polo organismo competente en materia de Industria e axustarase a canto para o efecto prescribe a Norma básica para instalacións interiores de subministración de auga.43.2. A conservación e mantemento destas instalacións serán por conta e a cargo do abonado da subministración existente en cada momento.44.1. Sen prexuízo das facultades inspectoras dos organismos da administración, a prestadora do servizo, por medio do seu persoal debidamente autorizado, poderá intervir, inspeccionar ou comprobar a execución dos traballos, materiais e operacións que se realicen na instalación particular do abonado.44.2. O Concello non autorizará a subministración de auga cando, ao seu xuízo e previos os informes técnicos, as instalacións particulares do abonado non reúnan as condicións debidas.44.3.- En todo caso, non se atribuirá responsabilidade a prestadora do servizo polo funcionamento normal ou anormal das instalacións interiores.45.1. Cando a xuízo da prestadora do servizo unha instalación particular existente dun abonado, non reúna as condicións necesarias de seguridade e aptitude para o fin a que se destina, comunicaráselle a este para que a substitúa, modifique ou repare o antes posible, nun prazo máximo que se sinalará segundo as circunstancias que concorran en cada caso.45.2. Transcorrido o prazo concedido para a súa adecuación sen que o abonado cumprira o ordenado pola prestadora do servizo e, se hai posibilidade de ocasionarlle danos a terceiros, poderáselle suspender a subministración de auga ata que a antedita instalación particular reúna as debidas condicións de seguridade. O abonado do servizo de abastecemento estará obrigado a comunicar á prestadora do servizo calquera modificación que realice na disposición ou características das súas instalacións interiores.47.1. A medición dos consumos de toda a subministración de auga realizada pola prestadora do servizo servirá de base para a facturación de toda subministración e realizarase cun contador ou equipo de medida; este será o único medio que dará fe da contabilización do consumo da auga subministrada.47.2. A colocación e instalación de contadores realizaraa a prestadora do servizo, e os gastos correrán por conta do abonado. O custo da instalación quedará determinado polo correspondente cadro de prezos.47.3. Como norma xeral, a medición dos consumos efectuarase mediante contador único cando no inmoble ou terreo só exista unha vivenda ou local, en subministracións provisionais para obras e en polígonos de execución de obra, en tanto non sexan recibidas as súas redes de distribución interior e sempre que sexa de aplicación un único tipo tarifario dos prezos vixentes axeitado á modalidade da subministración.47.4. No caso de subministración a inmobles colectivos, cando exista máis dunha vivenda e/ou locais, o control do consumo base de facturación poderá realizarse ben por contador xeral ou por contadores divisionarios, ao instalar un equipo de medida por cada unha delas e os necesarios para os servizos comúns, situados en baterías segundo as normas básicas para as instalacións interiores, ademais dos aparellos de medida independentes para os locais do inmoble. En calquera caso, a prestadora do servizo poderá instalar, no inicio da instalación interior, un contador totalizador para controlar o consumo global de dita instalación ou inmoble. O consumo do contador xeral, en caso de que houbese instalados contadores divisionarios, deberá ser igual á suma das medidas dos contadores individuais; cando o consumo do contador xeral fose maior que a suma das medidas dos contadores individuais, a diferenza facturaráselle á comunidade de persoas abonadas. Neste caso considerarase un número de vivendas ou locais, para efectos de facturación, aqueles que poidan ser utilizados de forma independente, aínda cando sexan dun mesmo propietario, estean ocupados ou baleiros.47.5. Os edificios nos que fose preciso instalar grupos de elevación de auga, deberán dispoñer dun contador xeral para control dos consumos. Este contador xeral de referencia estará instalado na cabeceira da acometida ao depósito comunitario e no contrato de servizo correspondente a esta acometida figurará como abonado a comunidade de persoas abonadas.47.6. O abonado estará obrigado a facilitarlle o acceso ao equipo de medida, para efectuar a súa lectura, ao persoal da prestadora do servizo.47.7. O dimensionamento e fixación das características do contador ou contadores, calquera que sexa o sistema de instalación seguido, será facultade da prestadora do servizo, que o realizara á vista da declaración de consumo que formule o abonado na súa solicitude de subministración, e de conformidade co establecido nas normas básicas para as instalacións interiores. As características técnicas dos aparellos de medida ou contadores rexeranse polo disposto na Orde ITC/2451/2011, de 12 de setembro, por la que se derrogan diversas ordes ministeriais que regulan instrumentos de medida ou normativa que a substitúa.49.1. Contador único. Instalarase xunto coas súas chaves de protección e manobra nun armario, homologado pola prestadora do servizo, exclusivamente destinado para este fin, situado na planta baixa do inmoble, xunto ao portal de entrada e empotrado no muro de fachada ou pechamento da propiedade que se pretende fornecer. En calquera caso, con acceso directo desde a vía pública. Excepcionalmente, en caso debidamente xustificado, poderá instalarse o contador único e as súas chaves de manobra nunha cámara baixo o nivel do solo, que terá acceso directo desde a rúa e situado o máis próximo posible á fachada ou pechamento da propiedade. O armario ou cámara de aloxamento do contador estarán dotados dunha porta e pechadura homologadas pola prestadora do servizo. O contador estará situado en posición horizontal e no sentido correcto, cuns tramos rectos antes e despois deste, iguais a 10 veces e 5 veces o diámetro do contador respectivamente, necesarios para o bo funcionamento deste.49.2. Baterías de contadores divisionarios. As baterías de contadores divisionarios, instalaranse nos locais ou armarios exclusivamente destinados para este fin, situados na planta baixa do inmoble, en zona de uso común, con acceso directo desde o portal de entrada. As baterías para a centralización de contadores responderán a tipos e modelos oficialmente aprobados e homologados polo Organismo competente en materia de Industria. Na orixe de cada montante e no punto de conexión deste coa batería de contadores divisionarios, instalarase unha válvula de retención, que impida retornos de auga á rede de distribución O contador ou equipo de medida deberá ser dos tipos homologados polo organismo competente en materia de industria, e será adquirido polo abonado, ao seu cargo. A prestadora do servizo manterá unhas existencias de contadores, axeitados ás necesidades e caudais de subministración, para a súa venda aos abonados. A venda de ditos contadores realizarase de conformidade coas tarifas establecidas.51.1. É obrigatorio sen excepción ningunha, a partir da entrada en vigor do presente regulamento, a verificación e precintado dos aparellos contadores que se instalen, cando sirvan de base para regular a facturación do consumo de auga. A verificación e precintado dos aparellos realizaraa o organismo competente en materia de Industria, a través de laboratorio oficial ou autorizado.51.2. É obriga ineludible do abonado, a custodia do contador ou aparello de medida, así como o conservar e manter este en perfecto estado, sendo extensible esta obriga tanto á inviolabilidade dos precintos de contador coma ás etiquetas de identificación daquel. A responsabilidade que se derive do incumprimento desta obriga recaerá directamente sobre o abonado titular da subministración. O abonado poderá solicitar da prestadora do servizo a verificación do seu contador. Os gastos que xere a retirada do aparello, a súa colocación e a verificación e precintado por parte do organismo competente, serán por conta do solicitante, agás no caso en que se demostre o anormal funcionamento do aparello e que o erro sexa imputable á prestadora do servizo.53.1. A conexión e desconexión, colocación e retirada do contador ou aparello contador, cando sexa preciso, realizaraa a prestadora do servizo. A Prestadora de Servizo poderá precintar a instalación deste, e será a a única autorizada para o seu desprecintado por motivos derivados da explotación do servizo.53.2. Os contadores ou aparellos de medida poderán desmontarse por calquera das seguintes causas: a) Por extinción do contrato de subministración. b) Por avaría do equipo de medida. c) Por renovación periódica. d) Por alteración do réxime de consumos, en tal medida que desborde, por exceso ou por defecto, a capacidade teórica do aparello instalado.53.3. Cando a xuízo da prestadora do servizo, existan indicios claros de que o funcionamento do contador non é correcto, poderá, previa comunicación ao abonado, proceder a desmontar aquel, e instalar no seu lugar outro que fose verificado oficialmente. Os consumos rexistrados polo aparello instalado en substitución do anterior darán fe para a liquidación destes. Calquera modificación da situación do contador ou aparello de medida, dentro do recinto ou propiedade a cuxa subministración estea adscrito, sempre será a cargo da parte a cuxa instancia se levara a cabo aquela. Porén, será sempre a cargo do abonado toda modificación na situación do contador ocasionada por calquera dos seguintes motivos: a) Por obras de reformas efectuadas polo abonado con posterioridade á instalación do contador e que dificulten a súa lectura, revisión ou facilidade de substitución. b) Cando a instalación do contador non responda ás esixencias deste regulamento, e se produza un cambio na titularidade da subministración. O abonado nunca poderá manipular o contador ou aparello de medida, nin conectar tomas ou facer derivacións antes de dito equipo de medida.56.1. Será necesario a substitución do contador por outro en perfectas condicións, en caso de que o abonado ou o persoal da prestadora do servizo detecte calquera avaría ou parada do contador e, tamén, no caso de substitución periódica programada. Nestes supostos, a prestadora do servizo, con cargo aos gastos de mantemento e conservación, realizará dita operación.56.2. No caso de que a avaría se debese a causas climatolóxicas ou a man airada, os gastos correrán a cargo do abonado.56.3. No caso de que a instalación do contador non estivese en bo estado, será obriga do abonado a súa reforma para poder proceder ao cambio do contador. Caso de que o abonado non queira reformar a instalación, o contador instalarase ao comezo do terreo propiedade do abonado, sempre ao seu cargo.57.1. A lectura de contadores que servirá de base para regular a facturación dos caudais consumidos polos abonados realizaraa a prestadora do servizo, coa periodicidade prevista na ordenanza. As indicacións que marque o contador, anotaraas o lector nas follas ou soportes informáticos que servirán de base para a facturación correspondente así como no caderno ou tarxeta do abonado que poderá existir para tal fin, xunto ao contador, sempre que así o solicite o abonado.57.2. A lectura levarase a cabo en horas hábiles ou de normal relación co exterior. Realizaraa persoal autorizado expresamente pola prestadora do servizo, provisto da súa correspondente documentación de identidade. En ningún caso, o abonado poderá impoñer a obriga de tomar lectura fóra do horario que teña establecido a prestadora do servizo para tal efecto.57.3. Cando por ausencia do abonado non fose posible a lectura, o lector encargado desta deixará constancia da súa visita depositando na caixa do correo ou similar unha tarxeta. Esta tarxeta, ademais de deixar constancia da presenza do lector no lugar, permitiralle ao abonado anotar a lectura do seu contador efectuada por el, e facela chegar ás oficinas da prestadora do servizo, no prazo máximo indicado, para os efectos da facturación do consumo rexistrado.58.1. Os contratos de saneamento e depuración formalizaranse para cada vivenda, piso, local, industria ou obra que se constitúa nunha unidade independente.58.2. Cada vertedura quedará adscrita aos fins para os que se concedeu e non poderá dedicarse a outros fins nin modificar o seu alcance. Para isto, en calquera caso, será necesaria unha nova solicitude e, se é o caso, o contrato conseguinte. Os contratos de servizos formalizaranse entre a prestadora do servizo e o titular propietario do terreo, local, vivenda ou industria á que se lle presta o servizo, ou por quen o represente, sen prexuízo da súa facultade de repercusión contra o usuario ou beneficiario en canto ás obrigas e responsabilidades dimanantes de dito contrato.60.1 O contrato de servizo subscribirase con carácter definitivo e indefinido, agás estipulación expresa con outro carácter, se ben suxeita aos condicionamentos legais que establece este regulamento ou que sexan de aplicación.60.2. Os servizos para obras, espectáculos temporais en locais móbiles e, en xeral, para actividades esporádicas contrataranse sempre con carácter temporal e por tempo definido, tempo que expresamente figurará no contrato.61.1. Estenderase un contrato do servizo de saneamento e depuración por cada vivenda, local ou dependencia independente, aínda que pertenzan ao mesmo propietario/a ou arrendatario/a e sexan contiguas.61.2. Cando corresponda a todo o inmoble un único contrato e non existan contratos individuais para cada vivenda, local ou dependencia, aplicarase sobre ela tantas cotas de servizo e/ou mínimos como vivendas, locais ou dependencias que, susceptibles de abono, se sirvan mediante a vertedura xeral e á tarifa máis elevada que corresponda.61.3. Esta modalidade de contratación será unha excepción para aqueles abonados existentes no momento da entrada en vigor deste regulamento.62.1. Non se levará a cabo ningunha vertedura sen que o abonado subscribira coa prestadora do servizo o correspondente contrato do servizo de saneamento e depuración. Unha vez aceptada a súa solicitude, o contrato non se fará efectivo ata que o abonado pague os traballos de conexión, a fianza e os dereitos establecidos na ordenanza fiscal.62.2. O peticionario achegará, xunto coa solicitude de servizo de saneamento e depuración, a documentación que segue: - Escritura de propiedade, sobre o inmoble para o que se solicita o servizo de saneamento e depuración. - Documento que acredite a personalidade do contratante. - En caso de vivenda, licenza de primeira ocupación. - Se se trata dun local comercial ou dunha industria, a licenza de apertura ou comunicación previa eficaz segundo proceda. - Se se trata dunha obra, a licenza municipal, ou comunicación eficaz segundo proceda. - Aquela outra documentación que requira o Concello de Ames.63.1. A facultade de conceder a autorización para realizar a vertedura corresponde ao Concello, consonte as normas regulamentarias vixentes.63.2. O Concello, nos casos que seguen, e previo informe da prestadora do servizo poderá denegar a contratación do servizo: a. Cando a persoa ou entidade que solicite o servizo se negue a asinar o contrato estendido de acordo co modelo autorizado e coas disposicións vixentes sobre contratación; cando non presente a documentación preceptiva ou non efectúe os pagamentos correspondentes. b. Cando as instalacións interiores non se axusten ás prescricións regulamentarias en vigor no momento do pedimento, coas canalizacións diferenciadas para augas fecais e pluviais. c. Cando non dispoña de conexión correcta para a vertedura. d. Cando se comprobe que o peticionario ten pendente o pagamento dos servizos prestados en virtude doutro contrato de servizos de abastecemento de auga potable, depuración ou saneamento anterior e mentres non satisfaga a débeda. e. Cando para o local que se quere sanear exista xa outro contrato anterior e en plena vixencia. f. Cando o peticionario da vertedura non estea acreditado fidedignamente, non conte coas autorizacións necesarias doutras persoas ou non establecera as servidumes precisas. g. Cando exista pendente unha liquidación por fraude.64.1. Ao falecemento da persoa titular do contrato de servizos, o seu cónxuxe ou parella de feito, descendentes, ascendentes e irmás ou irmáns que convivisen habitualmente na vivenda, cando menos con dous anos de antelación á data do falecemento, poderán subrogarse nos dereitos e obrigas do contrato. No serán necesarios os dous anos de convivencia para os que estivesen sometidos á patria potestade do falecido nin para o cónxuxe ou parella de feito.64.2. No caso de entidades xurídicas, quen se subrogue ou substitúa en dereitos e obrigas poderá facer o propio no contrato de servizos, a condición de presentar ante a prestadora do servizo todas as autorizacións administrativas necesarias.64.3. O prazo para subrogarse será de tres meses a partir da data do feito causante.65.1. A prestadora do Servizo está facultada para prestación dos seguintes servizos relacionados co saneamento e depuración: a) Utilizar a rede pública para a captación e canalización das augas residuais fecais e pluviais ata as estacións de depuración ou as canles públicas. b) A execución de instalacións, ampliacións, substitucións, reparacións, reformas e melloras das redes e acometidas de saneamento e depuración. c) A limpeza da rede de saneamento e depuración, levando os residuos ás instalacións previstas e autorizadas para tal fin. d) De maneira transitoria, a limpeza, nos supostos en que sexa posible cos medios mecánicos, das fosas sépticas dos abonados ao servizo de abastecemento de auga, saneamento e depuración, mentres a rede de saneamento e depuración non cubra a totalidade do municipio. e) O tratamento, cos medios e infraestruturas postos a súa disposición polo Concello ou, se é o caso, polas entidades públicas correspondentes, das augas residuais con anterioridade á súa vertedura nas cales públicas.65.2. Os servizos regulados neste regulamento comprenden e alcanzan a poboación de Ames e a totalidade do seu territorio municipal.66.1. Con carácter xeral os propietarios dos terreos ou predios teñen a obriga de conectarse á rede de saneamento e depuración cando se encontren a menos de cincuenta metros (50 m.) da rede pública de saneamento medidos de xeito lineal segundo o trazado de canalización prevista. Para isto, solicitarán a acometida correspondente, que se realizará a súa costa, como norma xeral. As circunstancias singulares de cada caso, como o emprazamento en contrapendente ou a necesidade de dispor elementos especiais, serán obxecto de informe explícito e supervisión por parte do Concello.66.2. Aqueles propietarios que non soliciten a prestación do servizo de saneamento e depuración ou non procedan a efectuar a acometida, sempre que exista a posibilidade da conexión, entendendo que esta se produce cando o inmoble diste menos de cincuenta metros da rede pública de saneamento, considerando as circunstancias singulares que concorran, teñen a obriga de abonar as taxas que correspondan de acordo coa ordenanza vixente. Para os efectos deste regulamento, entenderase: - Por verteduras residuais: toda materia residual sólida, líquida ou gasosa, incluídas as augas de refrixeración, resultante dunha actividade manufactureira ou industrial, ou de desenvolvemento, recuperación ou procesamento de recursos naturais. - Por actividade industrial: calquera establecemento ou instalación que efectúe verteduras industriais ás instalacións de saneamento. - Por augas residuais: as augas utilizadas que, procedentes de vivendas e instalacións comerciais, industrias, sanitarias, comunitarias ou públicas son admitidas nas instalacións públicas de saneamento. Divídense en dous tipos: augas fecais ou sucias e augas pluviais ou limpas. - Por augas residuais domésticas: as que están formadas polos restos líquidos procedentes da preparación, cocción e manipulación de alimentos, así como excrementos humanos ou materias semellantes vertidas a través das instalacións sanitarias das vivendas. - Por augas residuais fecais industriais: as procedentes das instalacións xa mencionadas e que son debidas aos procesos propios da actividade do establecemento e que implican a presenza de restos, como consecuencia destes. - Por augas industriais non contaminadas: as procedentes das instalacións xa mencionadas, que foron utilizadas unicamente para refrixeración de máquinas ou que foron depuradas e que cumpren en ambos os casos co presente regulamento. - Por augas pluviais: as producidas simultaneamente ou inmediatamente a continuación de calquera forma de precipitación natural e como resultado desta. - Por verteduras perigosas: toda vertedura non fortuíta, voluntaria ou involuntaria, que pola súa neglixencia ou mala fe poida ocasionar unha emerxencia real ou potencial ás persoas, instalacións ou á propia canle receptora. - Por verteduras limitadas: toda vertedura que polo seu potencial contaminador e baixo certas limitacións poida tolerarse nas instalacións municipais e na súa canle receptora. - Por verteduras permitidas: calquera vertedura tolerable ou inofensiva que teña concedida a correspondente autorización de vertedura. - Por verteduras prohibidas: aquelas verteduras que pola súa natureza e perigosidade son totalmente inadmisibles nas instalacións de sumidoiros e depuración, ou aquelas que excedan dos parámetros establecidos no presente regulamento. Son elementos materiais do servizo de saneamento e depuración os seguintes: As acometidas, a rede de saneamento e depuración, as estacións elevadoras, as estacións depuradoras, os pozos de rexistro, os embornais e os tramos artificiais da rede natural de evacuación de augas pluviais. a) Acometida.- É o conxunto de canalizacións e outros elementos que unen a rede de saneamento e depuración coa instalación do inmoble que se pretende sanear. A acometida constará dos seguintes elementos: a.1) Arqueta de arrinque.- Situada no límite da propiedade, na zona pública, serve de conexión entre a tubaxe de saída de augas residuais da propiedade e a cloaca da acometida. a.2) Cloaca ou albañal.- É o treito de canalización que vai desde a arqueta de arrinque ou límite da propiedade ata a rede de sumidoiros. a.3) Entronque.- É o punto de unión da cloaca da acometida coa rede de saneamento e depuración, que debe ser un pozo de rexistro. b) Rede de saneamento e depuración.- É o conxunto de condutos e instalacións que serven para evacuar as augas residuais e/ou pluviais. b.1.) Rede primaria.- Son aquelas canalizacións da rede de saneamento e depuración consideradas colectores principais, que enlazan diferentes sectores da zona saneada sen que nelas se poidan realizar acometidas, ou de xeito moi puntual derivacións especiais. b.2.) Rede secundaria.- Son as tubaxes da rede de saneamento e depuración que corren ao longo dunha vía pública ou privada -naqueles casos nos que non sexa posible o uso da vía pública e sempre e cando se obteña, a través dos medios legalmente establecidos, a titularidade do terreo que se vai ocupar ou da servidume de paso - e das que se derivan, se é o caso, as acometidas para as verteduras e os embornais. A súa definición terá que ser aprobada polo Concello a proposta da Prestadora do servizo e dos servizos técnicos municipais. c) Estación elevadora.- É o conxunto de obras e elementos mecánicos que, instalados nunha rede de saneamento serven para forzar a circulación da auga residual. d) Estación depuradora.- É aquela instalación onde se someten as augas residuais a un tratamento de depuración física, biolóxica ou química, tal que permita a súa posterior reutilización para diversos fins ou a súa reincorporación ao medio natural sen alteralo.69.1. Enténdese por acometida de saneamento e depuración a canalización de condución das augas residuais dunha instalación, edificio (establecemento) ou nave industrial, que se estende dende a arqueta situada no bordo do terreo ou propiedade pública ou privada ata o pozo de rexistro de saneamento ao que está conectado. Nas instalacións onde puidese faltar o pozo de rexistro, entenderase que a acometida remata, excepcionalmente, nun colector da rede secundaria. As instalacións que non se axusten a estas normas estarán obrigadas a adaptarse ante calquera modificación ou reparación nas acometidas. O custo correspondente será a cargo do abonado. Para os efectos das obrigas do concesionario, este deberá realizar ao seu cargo exclusivamente a limpeza da rede xeral de saneamento á que estea conectada a acometida. Os custos de mantemento, substitución e reparación da acometida de saneamento do subscritor serán a cargo deste. Para os efectos das obrigas da prestadora do servizo, esta deberá realizar ao seu cargo exclusivamente a limpeza da rede xeral de saneamento á que estea conectada a acometida. Os custos de mantemento, substitución e reparación da acometida de saneamento do abonado serán a cargo deste.69.2. As acometidas de saneamento realizaraas exclusivamente o prestador do servizo, e comprenden dende a arqueta de rexistro situada no límite da propiedade do abonado ata o seu entroncamento no pozo de saneamento ou no colector da rede secundaria. Serán a cargo deste, conforme ao presuposto presentado ao construtor, propietario ou abonado interesado, e segundo o cadro de prezos autorizado polo Concello.69.3. As acometidas de saneamento que, pola súa antigüidade e mal estado, non cumpran correctamente as súas funcións e deban ser substituídas na súa totalidade suporán a realización por parte prestadora do servizo dun orzamento que lle será presentado ao abonado para proceder ao cambio de acometida. Se o abonado non se fixese cargo deste orzamento, a prestadora do servizo quedará eximida de toda responsabilidade fronte aos eventuais efectos de mal funcionamento da acometida de saneamento, que serán por conta exclusiva do abonado.70.1. A solicitude de acometida á rede de sumidoiros deberá presentarse de forma independente para cada terreo ou predio que legal ou fisicamente constitúa unha unidade de edificación. Cada unha desas solicitudes debera cumprir, por separado, as condicións previstas neste regulamento.70.2. Consideraranse unidades de edificación independentes os edificios dun único portal ou cada un dos portais no caso de que existan varios nun mesmo edificio. No caso de que un mesmo edificio ou construción teña máis dun acceso, o Concello ou, se é o caso, a prestadora do servizo poderá decidir a conveniencia de realizar unha única acometida así como o lugar en que se ten que situar.70.3. Os locais que estean situados nas plantas inferiores das unidades independentes de edificación, aínda cando non teñan acceso común, deberán verter á correspondente arqueta xeral interior do inmoble.70.4. Nalgúns casos, a xuízo do Concello, previo informe da prestadora do servizo, ou como aplicación da norma correspondente, o titular do uso dun local comercial ou industrial de planta baixa dun inmoble poderá solicitar acometidas independentes 70.5. A prestadora do servizo denegará as solicitudes de acometida á rede municipal de saneamento e depuración cando non se cumpran as condicións sinaladas no artigo 8.7 e informará mensualmente ao Concello: 1) Cando non se presentara algún dos documentos esixidos e mentres non se presenten.2) Cando algunha parte das instalacións xerais deba discorrer por propiedade de terceiros e non se acredite a constitución da servidume de paso ou a adquisición da franxa de terreo afectada.71.1. A solicitude de conexión á rede de saneamento e depuración formularase no impreso normalizado que facilite a entidade prestadora do servizo.71.2. Na solicitude de vertedura industrial farase constar, como mínimo e salvo excepcións, o que segue, e sempre respetando o establecido con respecto aos permisos de vertido no Regulamento marco do Servizo Público de Saneamento e Depuración de Augas Residuais de Galicia. - Nome, teléfono e enderezo social do/a propietario/a ou titular do establecemento ou actividade. - Situación e características da instalación ou actividade. - Descrición das actividades e procesos xeradores das verteduras. - Materias primas ou produtos utilizados como tales, indicando as cantidades en unidades usuais. - Produtos finais e intermedios, se os houbese, consignando as cantidades en unidades así como o ritmo de produción.3.- Verteduras - Descrición do réxime de vertedura -horario, duración, caudal medio e punta e variacións diarias, mensuais e estacionais, se as houbese-, das súas características e da súa concentración antes de calquera tratamento. - Descrición dos sistemas de tratamento previstos e do seu grao de eficacia, así como da composición final das verteduras descargadas cos resultados das análises de posta en marcha que se realizaran. - Planos de situación en cartografía oficial municipal á escala axeitada (1:1000) ou (1:2000). - Planos da rede interior de recollida e instalación de pre-tratamentos. - Planos detallados das obras de conexión, das arquetas de rexistros e dos dispositivos de seguridade. - Subministración de auga (rede, pozo, etc.) - Volume de auga consumida polo proceso industrial. - Dispositivos de seguridade adoptados para prever accidentes nos elementos de almacenamento susceptibles que verterán na rede de saneamento e depuración. - Proxecto de medidas preventivas, correctoras, de seguridade e/ou reparadoras para supostos de accidente ou emerxencia nas verteduras. E, en xeral, todos aqueles datos que a Administración considere necesarios para coñecer todas as circunstancias e elementos involucrados na vertedura de augas residuais.71.3. Na solicitude de vertedura doméstica farase constar, como mínimo: - O nome do/a solicitante ou a súa razón social, o enderezo e teléfono, o nome do/a futuro abonado/a, o enderezo da vertedura e o seu carácter ou as bases para fixalo de acordo coa normativa vixente. - A solicitude acompañarase dun plano de situación da cartografía municipal oficial á escala axeitada (1:1000) ou (1:2000). 72.1. A aprobación ou denegación de toda acometida á rede de saneamento ou ampliación desta corresponderalle ao Concello.72.2. Como norma xeral, non se concederán illadamente acometidas de subministración de auga potable e de vertedura de augas residuais. Tramitaranse simultaneamente ambas as dúas solicitudes onde existan ambos os dous servizos.73.1. A prestadora do servizo informará sobre as características técnicas que deben reunir as acometidas, realizando as que previamente autorice o Concello e nas condicións establecidas por este.73.2. A execución das acometidas será competencia da prestadora do servizo que realizará os traballos e instalacións correspondentes a cargo do abonado, xa sexa este o construtor do inmoble ou o propietario do predio. O ramal instalado pasará a ser propiedade municipal e a acometida axustarse nas súas características ás condicións e prescricións técnicas establecidas nas ordenanzas municipais de edificación, e ao disposto na normativa urbanística aprobada polo Concello. A prestadora do servizo non poderá aplicar outros criterios, salvo que, debidamente cubertos, fosen aprobados polo Concello.73.3. Toda acometida á rede de saneamento e depuración deberá dispoñer dunha arqueta de rexistro no límite da propiedade do abonado.73.4. Se a prestadora do servizo detecta unha acometida que non cumpra os criterios aquí establecidos, as modificacións que sexa necesario facer para axustala ao presente regulamento, serán a conta do/s promotor/es desta.73.5. A limpeza das acometidas de saneamento e depuración será executadas polo abonado. No caso de realizala a prestadora do servizo, os gastos correrán a cargo do abonado.73.6. A prestadora do servizo indicará as modificacións que deban efectuarse na rede existente e que tamén satisfará o peticionario, logo da conformidade do Concello.73.7. As acometidas á rede de saneamento e depuración que realice a prestadora do servizo para os novos usuarios correrán por conta destes e abonaranse á dita entidade unha vez que o Concello aprobe a execución da obra e antes de realizala.73.8. A prestadora do servizo confeccionará o orzamento para a execución das obras de acometida consonte o cadro único de prezos vixente aprobado polo Concello. Este orzamento terá carácter definitivo e deberá adaptarse a cada caso concreto, logo de comprobadas as medicións. Non terá carácter definitivo se non se aplican os prezos aprobados ou se a prestadora do servizo incorre en falsidade, fraude ou erro na súa confección. Por este motivo, a prestadora do servizo presentará antes do 30 de setembro de cada ano, o cadro de prezos que se vai aplicar durante o seguinte ano para que sexa aprobado polo Concello antes do 31 de decembro.73.9. O cadro de prezos que se aplicará será o vixente no momento de formularse a solicitude de acometida.73.10. A prestadora do servizo realizará a acometida no prazo máximo de un mes a partir da notificación da autorización municipal.73.11. Para proceder á execución da acometida do saneamento e depuración, o propietario do inmoble e abonado deberá depositar con anterioridade ao comezo das obras o importe íntegro do orzamento que, conforme ao cadro de prezos aprobado polo concello, desenvolverá a prestadora do servizo.74.1. Cando, con ocasión da reforma, ampliación ou reparación dun edificio ou nave industrial, incremente o número de vivendas, establecementos ou locais, ou varíen as condicións de vertedura, o propietario ou promotor estará obrigado a solicitar da prestadora do servizo as novas acometidas, en caso necesario, e a modificación dos contratos do servizo que este incremento orixine. As novas acometidas serán executadas pola prestadora do servizo con cargo ao propietario ou abonado, e axustaranse ás normas e procedementos que se recollen neste regulamento.74.2. No caso de que a prestadora do servizo descubrise a realización de obras de saneamento e depuración non comunicadas, levantarase acta deste feito e a prestadora do servizo proporalle ao Concello a actuación que corresponda.75.1. Os edificios existentes ou os que se constrúan con fachada á unha vía na que exista rede de sumidoiros pública deberán verter a esta as súas augas residuais a través da correspondente acometida, sempre que ditas augas reúnan as condicións físico-químicas esixidas neste regulamento, e, unha vez obtida a preceptiva licenza municipal ou comunicación previa eficaz, segundo proceda, previa á que se lle poderá esixir faga constar a natureza dos efluentes e as medidas de pre-tratamento que sexan esixibles, se é o caso.75.2. Se a edificación tivese fachada a máis dunha vía pública, o propietario poderá escoller o sumidoiro público ao que vai verter as súas augas, salvo que existan razóns técnicas que o impidan.75.3. A obrigatoriedade de vertedura á rede de sumidoiros pública está regulada na correspondente lexislación autonómica, Lei 9/2002, de 30 de decembro ou normativa que a substitúa, para cada clase de solo.75.4. Cando non exista sumidoiro público fronte ao solar, en solo urbano, o propietario deberá conectar coa rede existente coa execución da extensión que corresponda. Para estes efectos informará a prestadora do servizo do punto de entronque que virá reflectido no proxecto correspondente.75.5. Os propietarios daqueles edificios xa construídos na data de entrada en vigor deste regulamento, deberán axustarse ás seguintes condicións: - Se tivesen desaugadoiro por medio de pozo negro ou foxa séptica, e sexa tecnicamente posible a súa conexión á rede de sumidoiros, os propietarios están obrigados a enlazar dito desaugue con esta, a través da acometida correspondente, a modificar a rede interior do inmoble para conectala coa referida acometida se fose preciso e a cegar o antigo sistema. - Se tales edificios tivesen desaugadoiro a ceo aberto, directa ou indirectamente, sen tratamento previo, ou con calquera sistema de tratamento incorrecto que produza unha vertedura anómala, os interesados estarán obrigados a enlazar o dito desaugadoiro coa rede de sumidoiros, salvo que se trate de vivendas unifamiliares en zonas carentes de sumidoiros e noutros casos excepcionais, nos que o Concello poderá autorizar a depuración completa individual das augas residuais ou a vertedura a ceo aberto das augas pluviais, sen prexuízo da obriga de enlazar co sumidoiro público cando se constrúa. Non obstante, rexerá o disposto na normativa do Plan xeral vixente.75.6. Transcorrido o prazo de quince días dende o requirimento que que para tal efecto dirixirá a Administración municipal ou a Prestadora do servizo ao propietario interesado, sen que este teña eliminado a vertedura anómala, ou solicitado a acometida de desaugadoiro, o Concello ou a Prestadora do servizo, procederá á súa construción, con cargo ao interesado, sen prexuízo de aplicación das sancións procedentes ata tanto non modifique a rede interior para o enlace correcto á acometida, independentemente daquelas ás que houbese lugar por vertedura a ceo aberto.75.7. Estas obrigas só serán esixibles no solo de núcleo rural cando na vía pública á que teña fachada a parcela edificada exista sumidoiro público ou cando a houbese a unha distancia inferior a 50 m.(medida na liña da canalización que se vai colocar), sempre que non o impidan as circunstancias singulares como o emprazamento en contrapendente ou a necesidade de dispor elementos especiais. Estas circunstancias singulares serán obxecto de informe e supervisión por parte do Concello segundo prevé o o artigo 66.2 desde regulamento.76.1. As instalacións interiores de desaugadoiro dun edificio que se localicen a cota inferior á rasante da rúa deberan ser completamente estacas 76.2. Naqueles casos en que os desaugadoiros dun edificio se atopen a cota inferior á do colector da rúa, o/s propietario/os instalarán ao seu cargo a infraestrutura e equipo de bombeo necesario para efectuar a vertedura á rede pública.77.1. Realizada a acometida, non poderá ser manipulada ata despois da formalización do correspondente contrato de saneamento e depuración que, en todo caso, non se formalizará ata comprobar o correcto estado das instalacións interiores do edificio.77.2. Pasado un ano desde a posta do servizo, se non se formula ningunha reclamación sobre a acometida, entenderase que o propietario do terreo ou predio está conforme coa súa instalación.78.1. Nas zonas onde a rede de saneamento sexa separativa -deseñada para o transporte de augas residuais e pluviais independentemente- é obrigatorio realizar unha acometida pola que evacuar exclusivamente as augas da choiva independente da acometida de residuais.78.2. Independentemente da existencia ou non de rede separativa, as novas edificacións deberán contar con acometidas separadas para fecais e pluviais respectivamente.78.3. O disposto no parágrafo anterior será igualmente esixible en aquelas edificacións existentes que sexan obxecto de obras de reconstrución, rehabilitación, consolidación e gran reparación. A vixilancia, conservación e reparación das acometidas será sempre competencia exclusiva da prestadora do servizo que realizará os traballos correspondentes ao seu cargo. No caso de que un terreo ou predio, despois de realizada a acometida, aumente o número de servizos ou amplíe o número de vivendas e as instalacións existentes sexan insuficientes para unha normal satisfacción das novas necesidades, solicitarase á prestadora do servizo a substitución da acometida por outra axeitada. Os gastos que teñan que facerse en virtude da demanda correrán por conta do/s abonado/s. Finalizado ou rescindido o contrato de vertedura, o ramal de acometida queda a libre disposición do seu titular, pero, se este, dentro dos vinte días seguintes, non lle comunica fidedignamente á prestadora do servizo a súa intención de que se retire da vía pública, consignando para tal efecto na caixa desta entidade o importe dos gastos que ocasione a operación, entenderase que se desinteresa do ramal de acometida en desuso e que a prestadora do servizo pode tomar as medidas que considere oportunas de conformidade co Concello.82.1. Para os efectos deste regulamento, considérase a necesidade de realizar pequenas ampliacións e melloras na rede de sumidoiros existente, nos seguintes casos: - Cando, existindo redes secundarias de sumidoiros nalgún terreo público lindeiro co inmoble, o novo enganche represente un aumento apreciable de caudal no saneamento. - Cando a distancia ata o punto de conexión sexa superior a 20 m. - Cando non exista rede na marxe do inmoble. - Cando, aínda existindo rede, esta se poida catalogar como primaria.82.2. Nos casos de vías en solo urbano con servizo defectuoso, deficiente ou incompleto que non permita satisfacer un servizo axeitado se se aumentan as verteduras, redactarase e someterase a aprobación municipal o correspondente proxecto de obras de urbanización que faga posible un servizo de saneamento axeitado.82.3. O Concello deberá coordinar a implantación e mellora do servizo de saneamento e depuración con outros servizos urbanísticos a levar a cabo na mesma vía, especialmente pavimentación e encintado de beirarrúas baixo as que teña que implantarse, co fin de evitar levantamentos, roturas e reposicións de pavimento innecesarios.82.4. Cando cumpra efectuar unha prolongación da rede xeral para executar unha acometida, correrán por conta do abonado a totalidade dos gastos que se orixinen. Estes gastos faranse constar no orzamento que se confeccione. Ao finalizar a execución das obras, a acometida pasará a ser propiedade municipal, unha vez comprobada a súa correcta execución segundo o indicado no punto 82.6. 82.5. A execución dos entronques coa rede de saneamento e as acometidas serán competencia exclusiva da prestadora do servizo.82.6. A execución das obras de ampliación cumprirá coas condicións e especificacións técnicas e sanitarias regulamentarias e garantirá a dirección, vixilancia e control na súa execución que será supervisada, antes da súa recepción, pola Prestadora do Servicio.82.7. As prolongacións da rede deberán discorrer, con carácter xeral, por terreos de dominio público, ou excepcionalmente dispor da servidume de paso necesaria para o mantemento que non se poderá obstaculizar e que terá unha anchura continua de tres metros.82.8. Nos casos en que o solicitante da prolongación da rede non sexa propietario dos terreos polos que ten que discorrer e se non existe outra alternativa, terá que acordar co propietario a adquisición do terreo necesario ou constituír unha servidume de acueduto.82.9. Dada a propiedade municipal das ampliacións da rede de saneamento e depuración, a prestadora do servizo ten plena liberdade para conectar a estas instalacións as acometidas xa existentes na zona ampliada. A prestadora do servizo non asume responsabilidade ningunha polas filtracións, inundacións, afundimentos e, en xeral, calquera tipo de dano que se produza en propiedades particulares, como consecuencia do mal funcionamento de conducións que discorran por terreos excluídos do viario público, se non dispón de acceso expedito segundo o sinalado.84.1. Para os efectos deste regulamento, entenderase por urbanizacións e polígonos aqueles conxuntos de terreos sobre os que a actuación urbanística esixa a creación, modificación ou ampliación dunha infraestrutura viaria e de servizo entre as distintas parcelas ou solares en que se divide o terreo e destas coa zona urbanizada da contorna urbana.84.2. As instalacións da rede de saneamento (fecais e pluviais) e depuración do polígono ou urbanización anteriormente definidos ou para solares ou inmobles situados naquel, que posteriormente lle poida afectar á aceptación da propiedade das instalacións por parte do Concello para a súa adscrición á rede xeral do servizo saneamento e depuración, serán executadas polo promotor ou propietario e ao seu cargo, con suxeición ao correspondente proxecto técnico necesariamente aprobado polo Concello previo informe da prestadora do servizo. A execución das obras necesarias para os novos servizos contarán coa previa tramitación administrativa que corresponda.84.3. O permiso de conexión de saneamento para o polígono ou urbanización, así como para os solares e inmobles situados nel, estará supeditado ao cumprimento previo das seguintes condicións: a) As redes interiores de distribución e demais instalacións necesarias para o correcto saneamento e depuración a ditas urbanizacións ou polígonos, responderán a esquemas aprobados polo Concello, previo informe da prestadora do servizo, e deberán definirse e dimensionarse en proxecto redactado polo técnico competente, e aprobado polo Concello, previo informe da prestadora do servizo no que proporá as probas que se deban realizar no transcurso das obras e antes da recepción con suxeición aos regulamentos e normas técnicas de aplicación. Estas probas terán que ser executadas por conta e a cargo do promotor ou propietario da urbanización ou polígono. b) As obras e instalacións definidas no proxecto aprobado, así como as modificacións que convenientemente autorizadas polo Concello previo informe da prestadora do servizo se introduzan durante o desenvolvemento destas, executaranse igualmente na súa totalidade por conta e cargo do promotor ou propietario da urbanización ou polígono.84.4. A prestadora do servizo terá acceso á execución e inspección das obras no seu transcurso, informará e poderá propor a consideración as probas para a idoneidade da execución das instalacións e ao seu remate informará, á vista dos resultados das probas de calidade previstas no proxecto tramitado e de todas as executadas no desenvolvemento das obras e das esixidas polo Concello previas á recepción co obxecto de garantir o cumprimento das especificacións de calidade nos materiais previstos e a correcta execución das obras.84.5. Os enlaces ou acometidas das redes interiores da urbanización ou polígono, coas conducións da rede xeral baixo dominio da prestadora do servizo, así como as modificacións e reforzos que tivesen que efectuarse nestas, como consecuencia das novas demandas impostas pola urbanización, quedarán perfectamente delimitados no proxecto previo, supervisados pola prestadora do servizo e a cargo do promotor ou propietario da urbanización, consonte ao cadro de prezos aprobado polo Concello.84.6. Unha vez rematadas as instalacións das redes interiores da urbanización ou polígono, con carácter previo á recepción tramitada polos servizos técnicos de urbanismo, serán verificadas e informadas pola prestadora do servizo, asumindo a xestión e mantemento unha vez que, recibidas polo Concello, este lle comunique a súa adscrición ao servizo.85.1.- O saneamento será separativo con carácter xeral, co obxecto de non levar augas limpas á depuración e de conducir as augas residuais ás instalacións de depuración completa antes de vertelas ás canles públicas naturais ás que, en cambio, desaugarán directamente e pola superficie do terreo ou á rede de pluviais as augas de choiva. Atenderase ao regulamento marco e con carácter xeral as “Instrucións técnicas para obras hidráulicas en Galicia” ou (http://augasdegalicia.xunta.es/es/ITOHG.htm) elaboradas por Augas de Galicia, ou normativa que as substitúa.85.2.- As seccións mínimas dos tubos para a rede serán de trinta (30) centímetros de diámetro con carácter xeral, cun mínimo de 25 cm para que sexa viable a supervisión con cámara, aplicable tamén para os desaugadoiros dos sumidoiros e executaranse preferiblemente en PVC liso. As acometidas domiciliarias disporán dun diámetro mínimo de 20 cm, que se reduce a 16 cm para vivendas unifamiliares. As velocidades máximas de tres (3) metros por segundo cando os condutos sexan de cemento centrifugado e vibrado (material que se reserva para augas pluviais). Poderán aumentarse a valores maiores en tubos de materiais que o posibiliten pola dureza do seu revestimento, nos casos en que isto sexa preciso.85.3.- As pendentes mínimas nos ramais iniciais serán do un por cento (1%) e nos demais determinaranse de acordo cos caudais para que as velocidades mínimas do efluente non descendan de cero con cinco (0,5) metros por segundo para evitar sedimentos, e a velocidade máxima admisible de 3 m/sg, para evitar erosión nos tubos. En todo caso, o proxecto requirido reflectirá os perfís lonxitudinais coas pendentes que correspondan.85.4. As conducións serán subterráneas, seguindo o trazado da rede viaria ou espazos públicos libres. Salvo imposibilidade técnica, o recubrimento mínimo do tubo, medido desde a súa xeratriz superior, será de 1,20 m, e preferiblemente de 1,50 m. En todo caso deberá situarse a nivel inferior ás conducións de abastecemento circundante. De discorrer preto, en paralelo, as canalizacións do sistema separativo a de fecais disporase a cota inferior.85.5. As obras especiais de aliviadoiros ou sifóns disporán de pozos de limpeza á entrada e saída da obra especial correspondente.85.6. Disporanse de pozos de rexistro cada 50 m como máximo, en todos os cambios de aliñación e rasante así como nas cabeceiras.85.7. Cando as augas de choiva se evacúen pola rede de sumidoiros disporanse sumidoiros cada 40 m como máximo e cunha afección de cada 400m², en todos os cruces das rúas.85.8. As xuntas serán estancas. Utilizarase preferentemente a solución elástica mediante xunta de goma. Prohíbese a utilización de unións ríxidas, salvo que se xustifique mediante un tratamento axeitado a súa impermeabilidade. Os pozos, arquetas e sumidoiros deberán ser estancos e deberán tratarse adecuadamente as superficies que estean en contacto coa auga.85.9. Toda a rede de saneamento e depuración que se proxecte en solo urbano ou urbanizable acometerá a rede municipal. Dita conexión resolverase nun pozo de rexistro. Así mesmo, a conexión ao saneamento das acometidas domiciliarias e dos desaugadoiros de saneamento e depuración farase tamén mediante arquetas de rexistro.86.1.- As instalacións interiores serán executadas por un instalador autorizado polo organismo que corresponda e cumprirán as normas vixentes no momento da contratación. No inicio da instalación interior do edificio ou propiedade disporase nun lugar accesible, como mínimo, dúas arquetas rexistrables; unha para augas residuais e outra para pluviais.86.2.- O abonado do servizo da rede de saneamento estará obrigado a comunicarlle á prestadora do servizo calquera modificación que realicen na disposición, ou características das súas instalacións interiores.86.3. Cando a acometida de saneamento non teña acceso, mediante unha arqueta, será obriga do abonado a súa execución en caso de ter que proceder á súa limpeza. A instalación interior executada polo propietario e/ou usuario estará sometida á comprobación do Concello previo informe da prestadora do servizo e á superior dos organismos competentes da Administración, cando proceda, co fin de constatar se foi executada segundo as normas e cumprindo as prescricións deste regulamento e demais disposicións aplicables. Se a instalación interior non se axusta ao indicado no paragrafo anterior, non se permitirá vertedura e adoptaranse as medidas pertinentes. Non se imporá ao abonado a obriga de adquirir o material para a súa instalación interior nin nos almacéns da prestadora do servizo nin noutro determinado, e só se lle esixirá que se axuste ao que dispoñan as normas para as instalacións interiores de saneamento no momento da contratación. Aínda cando a rede de saneamento e depuración sexa de sistema unitario -deseñado para o transporte das augas residuais e pluviais conxuntamente- as instalacións interiores executaranse de tal forma que as verteduras se realicen de forma independente ás arquetas respectivas segundo a súa procedencia, é dicir, separando as augas pluviais das augas residuais domésticas ou das augas residuais industriais.90.1. A medición de caudais de vertedura realizarase como norma xeral de maneira indirecta, en función da cantidade de auga potable utilizada polo usuario, medida en m3.90.2. De forma excepcional, cando o abonado non dispoña do servizo de abastecemento de auga potable pero si efectúe verteduras á rede municipal de saneamento e depuración, o seu caudal determinarase da forma prevista na ordenanza fiscal correspondente. A prestadora do servizo está obrigada a tomar todas as medidas posibles para garantir a vertedura a altura da rasante da vía pola que o inmoble teña a súa entrada. Cando as condicións técnicas da vertedura (altura e/ou caudal) sexan insuficientes para as necesidades desta, o abonado deberá realizar pola súa conta as instalacións necesarias para a consecución das ditas condicións, utilizando para iso os sistemas e materiais homologados polos organismos competentes.92.1. Os caudais punta de vertedura á rede non poderán exceder do quíntuplo (5 veces), nun intervalo de quince (15) minutos ou de dúas veces e media (2,5) nunha hora, do valor medio por día.92.2. Deberá controlarse especialmente o caudal e a calidade do afluente en caso de limpeza ou baleirado dos tanques, peche por vacacións ou circunstancias análogas. O carácter do vertedura tipificarase en: a) Augas pluviais.- Augas resultantes da escorrentía de precipitacións atmosféricas ou procedentes de mananciais. b) Augas residuais domésticas.- As que están formadas polos restos líquidos da preparación, cocción e manipulación de alimentos, así como excrementos humanos ou materias similares producidas nas instalacións sanitarias das vivendas ou nas instalacións comerciais, industriais, sanitarias, comunitarias ou públicas. c) Augas residuais industriais.- As que conteñen os restos dos procesos e actividades das instalacións xa mencionadas e que non son augas residuais domésticas. A regulación da contaminación en orixe, mediante prohibicións ou limitacións nas descargas de verteduras, establécese coas seguintes finalidades: 1º) Protexer a conca receptora, eliminando calquera efecto tóxico, crónico ou agudo, tanto para as persoas como para os recursos naturais e preservando a calidade do medio receptor tendo en conta os tipos de depuración.2º) Salvagardar a integridade e seguridade de persoas e instalacións da prestadora do servizo.3º) Previr toda anomalía nos procesos de depuración utilizados. Segundo o establecido no Anexo I do Decreto 141/2012, de 21 de xuño, polo que se aproba o regulamento marco do servizo público de saneamento e depuración de augas residuais de Galicia, establécense como verteduras prohibidas as seguintes: a) Materias sólidas ou viscosas en cantidades ou tamaños tales que, por si soas ou por integración con outras, produzan obstrucións ou sedimentos que impidan o correcto funcionamento do sistema ou dificulten os traballos da súa conservación ou mantemento. b) Disolventes ou líquidos orgánicos inmiscibles na auga, combustibles o inflamables. c) Aceites e graxas flotantes sólidas o semisólidas. d) Substancias sólidas potencialmente perigosas. e) Gases ou vapores combustibles ou inflamables, explosivos ou tóxicos ou procedentes de motores de explosión. f) Materias que, por razón da súa natureza, propiedades ou cantidades, por si mesmas ou por integración con outras poidan ocasionar: 1) Calquera tipo de molestia pública.2) A formación de mesturas inflamables ou explosivas co aire.3) A creación de atmosferas molestas, tóxicas ou perigosas que impidan ou dificulten o traballo do persoal encargado da inspección, limpeza, mantemento ou funcionamento do sistema.4) A coloración das augas residuais de tal modo que non se poida eliminar con ningún dos procesos de tratamento usuais nas estacións depuradoras. g) Materias que, por si mesmas ou a consecuencia de procesos ou reaccións que teñan lugar dentro da rede, teñan ou adquiran calquera propiedade corrosiva capaz de danar ou deteriorar os materiais do sistema ou prexudicar o persoal encargado da súa limpeza ou conservación. h) Residuos de natureza radioactiva. i) Residuos industriais ou comerciais que, polas súas concentracións ou características tóxicas ou perigosas, requiran un tratamento específico ou un control periódico dos seus efectos nocivos potenciais. j) As verteduras que por si mesmas ou a consecuencia de transformacións químicas ou biolóxicas que se poidan producir na rede de saneamento orixinen concentracións de gases nocivos na atmosfera ou na rede de sumidoiros superiores aos seguintes límites: - Dióxido de carbono: 15000 ppm - Dióxido de xofre: 5 ppm - Monóxido de carbono: 25 ppm - Cloro: 1 ppm - Ácido Sulfhídrico: 10 ppm - Ácido cianhídrico: 4,5 ppm k) Residuos sanitarios definidos na vixente normativa nesta materia. l) Residuos sólidos ou semisólidos xerados por sistemas de saneamento e depuración. m) Residuos de orixe pecuniaria. Aplicaranse os límites máis restritivos do PXOM vixente no ámbito de aplicación, establecidos no artigo 9.5.4. (C.2. Art.59) Segundo o establecido no Anexo II do Decreto 141/2012, de 21 de xuño, polo que se aproba o regulamento marco do servizo público de saneamento e depuración de augas residuais de Galicia, establécense como verteduras prohibidas as seguintes: Aplicaranse os límites máis restritivos do PXOM vixente no ámbito de aplicación, establecidos no artigo 9.5.4. (C.2. Art.59). 97.1. Cando se esixa unha determinada instalación de pretratamento das verteduras, o abonado deberá presentar o proxecto desta para a súa revisión e aprobación previa, sen que se poidan alterar posteriormente as especificacións alí recollidas.97.2. O abonado queda obrigado a construír, explotar e manter pola súa conta todas aquelas instalacións de pretratamento que sexan necesarias. Todas as industrias, calquera que sexa a súa actividade, que estean autorizadas para verter, mesmo aquelas que realizan pretratamento, deberán colocar unha reixa de desbase de 50 mm antes da vertedura á rede de saneamento e depuración.98.1. Entenderase que existe unha situación de emerxencia ou perigo cando, debido a un accidente nas instalacións do abonado, se produza ou exista risco inminente de producirse unha vertedura inusual á rede de saneamento e depuración que sexa potencialmente perigosa para a seguridade física das persoas, instalacións, estación depuradora ou ben para a propia rede.98.2. Ante unha situación de emerxencia ou perigo, o abonado deberá comunicar urxentemente á prestadora do servizo a situación producida co obxecto de evitar ou reducir ao mínimo os danos que puidesen provocarse, e poñelo en coñecemento do Concello coa maior brevidade posible.98.3. O abonado deberá tamén, e coa maior brevidade, usar todas aquelas medidas de que dispoña co fin de conseguir que a cantidade de produtos vertidos sexa a mínima posible e reducir ao máximo a súa perigosidade.98.4. A persoa interesada deberá remitir ao Concello no prazo máximo de corenta e oito horas, un informe detallado do accidente, no que deberán figurar os seguintes datos: identificación da empresa, caudal e materias vertidas, causa do accidente, hora na que se ocasionou, medidas correctoras tomadas in situ, hora e forma na que se comunicou o suceso. Cada unha das entidades xestoras poderá recabar do interesado os datos necesarios para a correcta valoración do accidente.98.5. O Concello facilitaralles aos abonados un modelo das instrucións a seguir nunha situación de emerxencia ou perigo. Neste modelo figurarán os números de teléfono aos que o abonado pode comunicar a emerxencia. En primeiro lugar, aparecerá o número da estación depuradora que recibe o efluente anómalo. No suposto de non poder comunicar coa dita estación, recorrerase aos seguintes teléfonos na orde que se indique. Establecida a pertinente comunicación, o abonado deberá indicar o tipo e a cantidade dos produtos que se verteron na rede.98.6. Nas instrucións incluiranse as medidas que o propio abonado debe tomar para contrarrestar ou reducir ao mínimo os efectos nocivos que puidesen producirse. Nestas instrucións particulares de cada abonado figurarán os accidentes máis perigosos que poidan producirse en función das características dos seus propios procesos industriais.98.7. As instrucións redactaranse de xeito que sexan facilmente comprensibles e situaranse en todos os puntos estratéxicos e especialmente nos lugares en que os operarios deban actuar para levar a cabo as medidas correctoras.98.8. A necesidade de que un abonado dispoña das instrucións de emerxencia quedará fixada na autorización da vertedura á rede ou nunha resolución posterior. Na mesma autorización ou resolución establecerase tamén o texto das instrucións e os lugares mínimos en que debe colocarse. A prestadora do servizo poderán inspeccionar en todo momento se se cumpren estas condicións.99.1. Co fin de poder realizar o seu cometido -conservación, medida, toma de mostras, exame de verteduras, etc.- e cumprir o establecido neste regulamento, o persoal da prestadora do servizo debidamente acreditado terá libre acceso aos locais en que se produzan verteduras á rede de saneamento e depuración. A inspección non poderá, non obstante, investigar os procesos de fabricación, salvo aqueles particulares que teñan unha relación directa co tipo e causa da vertedura na rede ou co seu sistema de tratamento.99.2. A propia inspección poderá tamén acceder a aquelas propiedades privadas sobre as que o Concello manteña algunha servidume de paso de augas co fin de levar a cabo os servizos de inspección, reparación, limpeza e mantemento de calquera parte da instalación da rede que estea situada dentro dos límites da dita servidume. Os propietarios dos predios manterán sempre expedita a entrada aos puntos de acceso á rede de saneamento e depuración.99.3. En todos os actos de inspección, o persoal encargado desta deberá ir provisto e exhibir os documentos que o acrediten para a práctica de tales actos.99.4. O titular da instalación que xera verteduras potencialmente contaminantes, diante do persoal facultativo acreditado pola administración, estará obrigado a: a) Facilitarlle, sen necesidade de comunicación previa, o acceso a aquelas partes das instalacións que consideren necesarias para o cumprimento da súa misión. b) Facilitar a montaxe dos equipos ou instrumentos que se precisen para realizar as medidas determinantes, os ensaios e as comprobacións necesarias. c) Permitir a utilización dos instrumentos que a empresa utilice con fins de autocontrol, en especial os que se empregan para o aforamento de caudais e a toma de mostras, co fin de realizar as análises e comprobacións. d) Facilitar cantos datos se requiran para o exercicio e cumprimento das funcións de inspección.99.5. O resultado da inspección farase constar na acta, redactada por triplicado e na que se incluirán os datos que seguen: - A identificación do abonado. - As operacións e controis realizados. - O resultado das medicións e da toma de mostras. - Calquera outro feito que as dúas partes consideren oportuno. Antes de que un abonado ou un grupo de abonados establezan unha planta de tratamento para non exceder os límites fixados para a vertedura de augas á rede de saneamento e depuración farase unha inspección co fin de autorizar definitivamente as verteduras. Salvo causa de forza maior ou avaría nas instalacións públicas, a prestadora do servizo ten a obriga de manter permanentemente o servizo, cando non conste o contrario no contrato de servizos de saneamento e depuración, nas condicións indicadas no artigo anterior. A prestadora do servizo poderán suspender previa comunicación ao Concello, ou antes no caso de emerxencia cando: a) Sexa imprescindible para o mantemento, reparación ou mellora das instalacións ao seu cargo. b) No suposto de vertedura contaminante que implique un risco inminente para a saúde da poboación ou do funcionamento das instalacións de depuración ou persoal de mantemento do servizo.102.1. A prestadora do servizo, consonte este regulamento, sen prexuízo das indemnizacións, dereitos ou accións que a lexislación vixente ampare, non poderá cobrarlles aos abonados do servizo de abastecemento de auga, saneamento e depuración por outros conceptos distintos dos especificados nas ordenanzas fiscais e normas reguladoras do servizos.102.2. Como norma xeral, a determinación dos consumos que realice cada abonado que servirán de base para a facturación, concretarase pola diferenza entre as lecturas de dous períodos consecutivos de facturación.102.3. Cando non sexa posible coñecer os consumos realmente realizados, como consecuencia de avaría no equipo de medida, a facturación do consumo efectuarase consonte ao consumo realizado durante o mesmo período de tempo e na mesma época do ano anterior; de non existir, liquidaranse as facturacións segundo a media aritmética dos seis meses anteriores. Naqueles casos nos que non existan datos históricos para poder obter a media á que se alude no antedito parágrafo, os consumos determinaranse baseándose na media que se obteña en función dos consumos coñecidos de períodos precedentes.103.1. Para os efectos deste regulamento entenderase por sistema tarifario aquel conxunto de conceptos, dos relacionados no artigo anterior que forman o prezo total que o abonado debe pagar, en orde á consecución e mantemento do equilibrio económico e financeiro da prestadora do servizo.103.2. As cantidades a facturar pola prestadora do servizo polos conceptos que procedan en función da modalidade da subministración e dos consumos facturables calcularanse aplicando as tarifas vixentes en cada momento.103.3. Os consumos facturaranse por períodos de subministración vencidos. O primeiro período calcularase desde a data de posta en servizo da instalación.103.4. Os impostos que recaian sobre o prezo final do servizo non constitúen un elemento máis do sistema. Os tipos tarifarios de aplicación a cada un dos conceptos que conforman o prezo total que teña que pagar o cliente serán os establecidos en cada momento polo réxime de tarifas que sexa legalmente de aplicación. O réxime de tarifas poderá varialo o o Concello despois de efectuar os trámites legais necesarios. O réxime de tarifas aplicable será o que estea en vigor en cada momento de facturación.105.1. Os recibos dos importes do Servizo de Abastecemento de Auga Potable prestado confeccionaranse periodicamente, e incluiranse neles os impostos e taxas que poidan corresponder. Confeccionarase un recibo por cada abonado, independentemente de que fixeran ou non uso do servizo.105.2. A prestadora do servizo especificará nos seus recibos ou facturas a desagregación do sistema tarifario aplicable, fixando claramente todos e cada un dos conceptos de facturación. Nas facturas ou recibos emitidos deberán constar, ademais, os datos identificativos do abonado e domicilio do servizo de subministración de auga potable, saneamento e/ou depuración, lecturas de contador, importe dos servizos e tributos que se repercutan, domicilio e prazo de pagamento, e datos da prestadora do servizo a onde dirixirse para solicitar información ou efectuar reclamacións, e outros que a xuízo da Prestadora fosen convenientes para a súa mellor comprensión por parte do abonado.105.3. Os impostos, taxas, arbitraxes, dereitos, tributos ou gastos de calquera clase, establecidos ou que poidan establecerse por parte do Estado, Provincia, Municipio ou calquera Administración pública, que graven de algunha maneira, ben o servizo en si, ben a documentación que sexa necesaria para formalizar o contrato de servizos regulados na presente norma, así como calquera outra circunstancia relacionada con estes, serán por conta do abonado.106.1. Realizaranse servizos específicos en caso de que os abonados de abastecemento de auga potable, saneamento e/ou depuración precisen a prestación dun servizo individualizado, diferenciado dos que, en función do presente regulamento ten obriga de prestar a prestadora do servizo.106.2. A solicitude deste tipo de servizo deberá presentala o abonado ante o Concello, que decidirá sobre a concesión de acordo co informe da prestadora do servizo. Logo de aceptados e asumidos os custos dos servizos concertados, poderán repercutirse nos recibos de consumo con carácter xeral para todos os abonados beneficiados. A prestadora do servizo poderá cobrar os dereitos de acometida e cota de contratación nunha cantidade fixa que deben pagar os solicitantes da acometida para a súa execución, e que constitúen conceptos independentes dos ingresos periódicos do abastecemento de auga, saneamento e depuración.108.1. O abonado poderá efectuar o pagamento dos importes facturados pola prestadora do servizo, por calquera concepto, en caixas de aforros, entidades de crédito ou outros establecementos ou oficinas autorizadas pola prestadora do servizo, ou ben a través da conta do abonado na entidade bancaria ou caixa de aforros que para o efecto sinale.108.2. O aboamento dos recibos periódicos do servizo efectuarase preferentemente polo sistema de domiciliación bancaria. Os recibos impagados, unha vez transcorrido o prazo de pagamento voluntario, serán obxecto de constrinximento, tal como dispón a lexislación tributaria que resulte de aplicación. A Tesourería municipal será o órgano competente para constrinxir as liquidacións e recibos non satisfeitos en período voluntario.110.1. O abonado poderá obter da prestadora do servizo calquera información relacionada coas lecturas, facturacións, comprobacións de contador, cobramentos e tarifas aplicadas e, en xeral, sobre toda cuestión relacionada cos servizos aquí regulados que se xerase no período dun ano anterior á data de presentación do pedimento correspondente.110.2. Cando o abonado presente unha reclamación para a devolución de ingresos que considere indebidos, expresará de forma clara e concisa os conceptos que reclama e os fundamentos da reclamación e achegará, con esta, os xustificantes dos ingresos supostamente indebidos e calquera outra documentación que para o caso corresponda. A devolución das cantidades percibidas indebidamente deberá ser inmediata, unha vez se comprobe o erro de facturación, de medida, ou calquera outra causa que o provocase.110.3. A prestadora do servizo deberá levar un Libro de Reclamacións, debidamente dilixenciado polo Concello, que estará a disposición dos abonados.110.4. As reclamacións que se formulen por danos e perdas causados pola prestadora do servizo rexeranse pola lexislación aplicable, tendo en conta a súa natureza e o seu carácter contractual ou extracontractual. Os consumos para usos públicos (edificios, xardíns, fontes, baldeos de rúas, etc.) dependentes do Concello, serán medidos por contador, ou, se é o caso, aforados coa maior exactitude posible.112.1. A prestadora do servizo está autorizada a vixiar as condicións e forma en que os abonados utilizan o servizo de abastecemento de auga, saneamento e depuración.112.2. A actuación do persoal inspector acreditado pola prestadora reflectirase nun documento que adoptará unha forma de acta, e no que quedarán reflectidos o nome e domicilio do servizo do abonado inspeccionado, día e hora da inspección, e os feitos contrastados. Unha copia desta acta, asinada polo inspector, entregaráselle ao abonado ou á persoa que o represente.112.3. As persoas inspectoras deberán convidar ao abonado, persoal dependente deste, ou calquera outra persoa a que presencie a inspección a asinara acta. O abonado poderá facer constar, coa súa sinatura, as manifestacións que estime oportunas. A negativa a facelo non lle afectará á tramitación e conclusións que se establezan posteriormente. O abonado poderá dirixirse, posteriormente, á prestadora do servizo, aínda que dentro das corenta e oito horas seguintes, coas alegacións que estime oportunas.112.4. Cando o persoal da prestadora do servizo encontre derivacións nas súas redes con utilización sen convenio ningún, é dicir, realizadas clandestinamente, o persoal da prestadora do servizo poderá efectuar o corte inmediato da subministración en tales derivacións. A prestadora do servizo formulará a liquidación da fraude. Distinguiranse, para os efectos da consideración e as responsabilidades da fraude, os seguintes casos: a) Utilizar auga do servizo sen subscribir contrato de aboamento. b) Executar acometidas sen cumprir previamente os requisitos previstos neste regulamento. c) Falsear a declaración de uso da subministración, inducindo á prestadora a facturar menor cantidade da que deba satisfacer pola subministración. d) Modificar ou ampliar os usos a que se destina a auga, especificados no contrato de subministración. e) Levantar os contadores instalados sen autorización da prestadora; romper os precintos, o cristal ou a esfera destes; desnivelalos, interrompelos ou paralos e, en xeral, toda acción que tenda a desfigurar a indicación destes aparellos e a prexudicar, polo tanto, os intereses do servizo. f) Establecer ou permitir ramais, derivacións ou enxertos que poidan traer consigo o uso fraudulento da auga por parte da persoa interesada ou por terceiros. g) Introducir modificacións ou realizar ampliacións na instalación, sen previa autorización. h) Revender a auga obtida do servizo por contrato de subministración ou subministrar auga a vivendas que carezan do servizo aínda que non constitúa revenda.114.1. A prestadora do servizo, á vista da acta redactada, requirirá á persoa propietaria da instalación para que corrixa as deficiencias observadas nela, co apercibimento de que de non levalo a efecto no prazo de dez días hábiles, aplicarase o procedemento de suspensión de corte.114.2. Cando o persoal da prestadora do servizo encontre derivacións nas súas redes con utilización de subministración sen convenio ningún de subministración, é dicir, realizadas clandestinamente, poderá efectuar o corte inmediato da subministración en tales derivacións.115.1. A prestadora do servizo formulará a liquidación da fraude, considerando como tal os seguintes casos: a) Que non existise contrato ningún para a subministración de auga. b) Que, por calquera procedemento, fose manipulado ou alterado o rexistro do contador ou equipo de medida. c) Que se realizasen derivacións de caudal, permanentes ou circunstanciais, antes dos equipos de medida. d) Que se utilice a auga potable para usos distintos dos contratados, afectándolle á facturación dos consumos segundo a tarifa que se lle aplique.115.2. A prestadora do servizo practicará a correspondente liquidación, segundo os casos, da seguinte forma: 1.- Formularase unha liquidación por fraude, que incluirá un consumo equivalente á capacidade nominal do contador que regulamentariamente lle correspondese ás instalacións utilizadas para a acción fraudulenta, cun tempo de tres horas diarias de utilización ininterrompidas e durante o prazo que medie entre a adquisición da titularidade ou dereitos de uso das anteditas instalacións e o momento no que teña reparado a existencia da fraude detectada.2.- De falseárense as indicacións do contador ou aparello de medida instalado, por calquera procedemento ou dispositivo que produza un funcionamento anormal deste, tomarase como base para a liquidación da contía da fraude a capacidade de medida do nominal. Neste caso, computarase o tempo a considerar en tres horas diarias desde a data da última verificación oficial do contador, descontando os consumos que durante ese período de tempo fosen aboados polo autor ou autora da fraude.3.- Se a fraude se efectuase derivando o caudal antes do aparello contador, liquidarase coma no caso primeiro, de non existir contrato de subministración, e sen facerse desconto pola agua medida polo contador.4.- Neste caso, a liquidación da contía da auga utilizada en forma indebida practicarase a favor da prestadora do servizo, aplicándolle ao consumo a diferenza existente entre a tarifa que en cada período lle correspondese ao uso real que se lle está dando á auga, e as que, en dito período, se aplicaron baseándose no uso contratado.115.3. En todos os casos, o importe da fraude deducida consonte aos preceptos estabelecidos nos devanditos parágrafos estará suxeito aos impostos que lle fosen repercutibles.115.4. As liquidacións que formule a prestadora do servizo, notificaránselles ás persoas interesadas e, contra aquelas, poderán formular reclamacións ante o organismo en materia de consumo, no prazo de quince días a contar desde a notificación de dita liquidación, sen prexuízo das demais accións de que se consideren asistidos.115.5. As reclamacións dos abonados non paralizarán o pagamento das facturacións ou liquidacións obxecto destas; non obstante, cando a reclamación se formule por disconformidade coa contía facturada polo servizo, o abonado terá dereito a que non se lle cobre o exceso sobre a facturación inmediatamente anterior. Unha vez resolta a reclamación, a prestadora do servizo, en base á cantidade satisfeita polo abonado, realizará a correspondente liquidación. A prestadora do servizo considerará como fraude as seguintes situacións. a) Que non exista contrato para a vertedura existindo conexión á rede de saneamento e/ou depuración. b) Que, por calquera procedemento, se manipule ou altere o rexistro do aparello de medida. c) Que se realicen derivacións de caudal, permanente ou circunstancialmente, antes dos equipos de medida. d) Que se efectúen verteduras distintas das contratadas e que afecten á facturación segundo a tarifa que se lle aplique.117.1 A prestadora do servizo, á vista da información, requirirá ao abonado para que corrixa as deficiencias observadas, apercibíndoo de que, de non facelo no prazo de tres días hábiles a partir do seguinte á notificación, aplicaráselle o procedemento de suspensión establecido neste regulamento.117.2. Cando o persoal da prestadora do servizo encontre derivacións nas súas redes con verteduras sen contrato ningún, é dicir, realizadas clandestinamente, esta poderá suspender inmediatamente o servizo. A prestadora do servizo formulará a correspondente liquidación por fraude, segundo os casos, da seguinte forma: En caso de estimación directa: a) Se existe contrato de abastecemento de auga, formularase a liquidación do período en que se produciu a fraude polo caudal estimado de maneira indirecta. b) Se non existe contrato de abastecemento de auga, formularase unha liquidación por un caudal estimado a partir dos seguintes valores: * abonado doméstico: 40 m3/mes * abonado industrial: en función da estimación realizada polo regulamento do canon de saneamento da Xunta de Galicia. O período de tempo para calcular os caudais estimados será o que medie entre a adquisición da titularidade ou dereitos de uso das instalacións citadas e o momento en que se corrixa a existencia da fraude detectada, sen que poida estenderse en total máis de catro anos.2.- Se se efectúan verteduras distintas das contratadas de xeito que se vexa afectada a facturación porque corresponden a outra tarifa, a liquidación practicarase aplicándolle á cantidade de auga a diferenza existente entre as dúas tarifas. O período de liquidación non poderá exceder dun ano. En todos os casos, o importe da fraude deducida, de acordo co establecido nos parágrafos anteriores, estará suxeito aos impostos correspondentes que deben consignarse nas liquidacións. As liquidacións que formule a prestadora do servizo serán notificadas aos abonados que, contra estas, poderán formular reclamacións ante o organismo competente no prazo de quince días a contar desde a notificación e sen prexuízo das demais accións que consideren oportunas.119.1. As accións e omisións que contraveñan o establecido neste Regulamento xerarán responsabilidade administrativa, sen prexuízo da civil ou penal que, de ser o caso, puidese ser esixible.119.2. As accións ou omisións que provocasen, directa ou indirectamente, afección á calidade das augas no dominio público hidráulico ou no dominio público marítimo-terrestre serán constitutivas das infraccións que para o efecto prevé a lexislación vixente en materia de augas, e serán sancionadas polos órganos administrativos que teñan atribuídas tales competencias.119.3. Para a fixación da correspondente responsabilidade, teranse en conta as seguintes regras: a) Cando existan varios responsables e non sexa posible determinar o grao de participación de cada un deles na comisión da infracción, a responsabilidade esixirase solidariamente. b) Cando os danos se produzan pola realización de diversas actividades efectuadas por distintos usuarios, poderase imputar individualmente esta responsabilidade e os seus efectos económicos, sempre que fose posible coñecer o grao de implicación de cada unha. c) Cando se trate de obrigas de carácter colectivo, tales como limpeza, mantemento e conservación de instalacións comúns, a responsabilidade esixiráselle á correspondente comunidade se a houbese e, se non, esixirase solidariamente.119.4. As infraccións clasificaranse en leves, graves e moi graves.119.5. Considéranse infraccións LEVES: a) O vertido á rede de saneamento de titularidade municipal de augas residuais de natureza doméstica ou asimilable a doméstica sen contar coa licenza de acometida, cando esta sexa necesaria, ou sen respectar as características das acometidas sinaladas no anexo I b) A construción e modificación de sumidoiros, acometidas ou conexións á rede, ou instalacións anexas a esta, mesmo sendo de propiedade particular, sen ter a licenza de acometida, ou sen axustarse ás condicións sinaladas na licenza concedida ou ás características técnicas esixidas neste Regulamento. c) A utilización de sistemas autónomos de saneamento (fosas sépticas ou similares) non autorizados, o incumprimento das correspondentes obrigas de limpeza e mantemento destes, o non envío a un xestor autorizado do produto resultante das operacións de limpeza ou a conexión a estes sistemas de augas non permitidas no Regulamento sempre que non produza unha afección ao medio receptor, caso en que terán a consideración de infraccións graves. d) A non conexión ao sistema de saneamento por parte dos usuarios obrigados a iso, e sempre que non se produza unha clara afección ao medio receptor por parte dos sistemas autónomos empregados, ou ben por xerar escorreduras de augas residuais en terreos públicos ou privados, casos en que terá a consideración de grave. e) A dilución e o vertido de augas brancas, agás que se trate dun volume desproporcionado ou que resulte rendible polo beneficio obtido acadar os límites de vertido por dilución, caso en que terá a consideración de grave. f) A falta de información á entidade xestora do aumento do volume do caudal de vertido en máis dun 10%. g) O incumprimento das condicións establecidas no permiso de vertido, sempre que non se lles causen danos ás instalacións de saneamento municipal, ou ben cando estes danos non superen os 12.000 euros. h) As accións e omisións das que deriven danos ou perdas para a integridade ou o funcionamento dos bens de dominio público que conforman o servizo de saneamento municipal que non superen os 12.000 euros. i) No caso de existir unha sección de control, a modificación das súas características ou dimensións, ou a manipulación ou desprecintado dos equipamentos por persoal alleo ao Concello. j) O incumprimento do plan de autocontrol cando así sexa esixido no permiso de vertido. k) A desobediencia aos requirimentos do Concello en relación coa adecuación de vertidos ou instalacións ás condicións regulamentarias, e tamén en relación coa remisión de datos e informacións sobre as características do efluente, das actividades ou procesos que o xeran, ou das instalacións de tratamento previo. l) O vertido das augas residuais, ou de calquera outro tipo de residuo, mediante sistemas non canalizados (camións cisterna ou doutro tipo) á rede municipal de saneamento, sempre que se trate de vertidos procedentes de actividades domésticas ou asimilables e non estean autorizadas. m) Incumprimento de calquera prohibición establecida neste Regulamento ou a omisión dos actos a que obriga, sempre que non estean considerados como infraccións graves ou moi graves.119.6. Considéranse infraccións GRAVES: a) Calquera conduta indicada no punto 5 da que deriven danos para o dominio público municipal ou perdas superiores a 12.000 euros. b) A obstrución ao labor inspector do Concello no acceso ás instalacións ou a negativa a facilitar a información requirida. c) A realización de vertidos das substancias prohibidas relacionadas no artigo 95 deste Regulamento. d) O vertido á rede de saneamento de titularidade municipal de augas residuais de natureza distinta á doméstica sen contar co permiso de vertido correspondente ou con el caducado, revogado ou suspendido. e) O vertido á rede de saneamento de titularidade municipal de augas residuais de natureza distinta á doméstica con superación dos valores esixidos nos artigos 95 e 96 do presente regulamento ou con vulneración dos esixidos no permiso de vertidos. f) O vertido de augas residuais sen tratamento previo, cando estas o requiran, ou sen respectar as limitacións especificadas neste Regulamento. g) A non comunicación de circunstancias que comporten unha revisión do permiso de vertido. h) A ocultación ou falseamento de datos esixidos na solicitude de vertido, e determinantes para o outorgamento do permiso de vertido e/ou licenza de acometida. i) A falta de comunicación das situacións de fugas, avarías, perdas, emerxencia ou perigo que lles poidan afectar ás instalacións de saneamento municipal ou causar contaminación ou perigo en bens públicos ou privados, así como o incumprimento das ordes do Concello derivadas de tales situacións de perigo ou emerxencia. j) A non existencia das instalacións e equipamentos necesarios para a realización dos controis requiridos, ou mantelos en condicións non operativas. k) A resistencia ou demora na instalación de elementos correctores que fosen esixidos para o cumprimento deste Regulamento. l) A posta en funcionamento de aparellos ou instalacións prohibidos ou clausurados. m) A posta en funcionamento de aparellos ou instalacións non autorizadas, ou diferentes dos aprobados para o permiso de vertido, así coma o desprecintado, anulación ou manipulación dos que fosen colocados polo Concello. n) O vertido das augas residuais, ou de calquera outro tipo de residuo, mediante sistemas non canalizados (camións cisterna, ou doutro tipo) á rede municipal de saneamento, sempre que se trate de vertidos procedentes de actividades non domésticas ou asimilables.119.7. Considéranse infraccións MOI GRAVES: a) Calquera conduta indicada no punto 6 da que deriven danos ao dominio público municipal ou perdas superiores a 50.000 euros. b) As infraccións cualificadas como graves no punto 6 que, por cantidade ou contaminación de vertido, supoñan a existencia dun risco moi grave para a saúde das persoas, os recursos naturais ou o medio ambiente. c) O falseamento e/ou a ocultación de datos para a obtención do correspondente permiso de vertido e/ou licenza de acometida se fose susceptible de producir risco para a saúde ou a seguridade das persoas, para os bens do dominio público que conforman o Servizo Municipal de Saneamento ou para o medio natural receptor final do efluente. d) O incumprimento das ordes de suspensión de vertidos non permitidos. e) Evacuación de vertidos prohibidos neste Regulamento ou en condicións diferentes das permitidas, sen autorización administrativa expresa.120.1. As infraccións poderán dar lugar á imposición das seguintes sancións: a) Multa. b) Suspensión temporal do permiso de vertido. c) Suspensión definitiva, total ou parcial, do permiso de vertido. d) Peche de instalacións de vertido. e) Prohibición de utilización de instalacións.120.2. As infraccións tipificadas no artigo anterior serán sancionadas coas seguintes multas: a) Infraccións leves: multa de ata 15.000 euros. b) Infraccións graves: multa dende 15.001 euros ata 60.000 euros. c) Infraccións moi graves: multa dende 60.001 euros ata 100.000 euros.120.3. As sancións graduaranse en función da reincidencia do infractor, da intencionalidade, do beneficio obtido, da afección producida ao sistema de saneamento ou á calidade do medio receptor e do dano ocasionado ao interese xeral. En todo caso, para a graduación das sancións terase en conta, ademais dos criterios relacionados, o principio de proporcionalidade consagrado no artigo 131.2 da Lei de réxime xurídico das administracións públicas e de procedemento administrativo común.121.1. Para a determinación da maior ou menor gravidade das infraccións definidas nos artigos anteriores, así como da sanción que se deberá impor, teranse en conta os seguintes criterios, sen prexuízo dos xa previstos na normativa xeral sobre procedemento administrativo sancionador: a. A afección producida aos bens de dominio público que forman parte do Servizo Municipal de Saneamento ou a outros bens de titularidade municipal. b. A afección producida polo efluente na calidade do medio receptor. c. A súa transcendencia na seguridade das persoas e bens. d. A existencia de dolo. e. As circunstancias do responsable, o seu grao de participación e a cuantificación do beneficio obtido, de ser o caso. f. A reincidencia, pola comisión no termo dun ano de máis dunha infracción da mesma natureza, cando así fora declarada por resolución firme.121.2. Considerarase atenuante que a persoa infractora exprese o seu arrepentimento espontáneo e voluntario, cando este se manifeste no recoñecemento dos feitos e na dilixente adopción de medidas correctoras para mitigar o dano en principio causado, tendo en conta igualmente os criterios recollidos no punto anterior.121.3. Será agravante que na conduta da persoa infractora se aprecie unha especial vontade ou actitude tendente a agravar o dano inicialmente causado, ou que da falta de colaboración ou axuda para a súa reparación ou mitigación se orixine un dano maior do inicialmente previsto.121.4. Na imposición da sanción terase en conta, en todo caso, que a comisión da infracción non resulte máis beneficiosa para o infractor que o cumprimento das normas infrinxidas.122.1. As infraccións reguladas neste capítulo prescribirán nos prazos seguintes: a) Un ano no caso de infraccións leves. b) Tres anos no caso de infraccións graves. c) Cinco anos no caso de infraccións moi graves. O prazo contarase dende a comisión do feito ou dende a detección do dano, se este non fose inmediato.122.2. As sancións á que se refire este capítulo prescribirán nos prazos seguintes: a) As sancións impostas por infraccións leves prescribirán ao ano. b) As sancións impostas por infraccións graves prescribirán aos dous anos. c) As sancións impostas por infraccións moi graves prescribirán aos tres anos. O prazo de prescrición comezará a contarse dende o día seguinte a aquel en que adquira firmeza a resolución en vía administrativa pola que se impón a sanción.123.1. A facultade de instruír e resolver os procedementos sancionadores por infraccións a este Regulamento compételle á Xunta de Goberno Local ou, de ser o caso, ao órgano que teña delegada por esta a competencia, logo da instrución do correspondente expediente, de conformidade cos principios e procedemento regulados na Lei 30/1992, do 26 de novembro, de réxime xurídico das administracións públicas e do procedemento administrativo común, e no Real decreto 1398/1993, do 4 de agosto, polo que se regula o procedemento para o exercicio da potestade sancionadora.123.2. A Xunta de Goberno Local será competente, en todo caso, para a sanción de infraccións moi graves.123.3. O prazo máximo para a tramitación e resolución do procedemento sancionador será dun ano, contado dende a data do seu inicio. Esgotado o dito prazo, producirase a caducidade do procedemento.123.4. Mediante acordo motivado, poderanse adoptar en calquera momento do procedemento medidas preventivas dirixidas a asegurar a eficacia da resolución final que se puidese ditar, o bo fin do procedemento, evitar o mantemento dos efectos da infracción, a esixencia dos intereses xerais. Estas medidas consistirán fundamentalmente en: a) Suspensión temporal de actividades, ou permisos, autorizacións ou licenzas. b) Establecemento de fianzas que garantan tanto o cobramento da sanción que poida recaer como a reparación ou reposición dos bens danados. c) Suspensión provisional dos traballos de execución de obras ou instalacións que contradigan as disposicións deste Regulamento ou sexan indebidamente realizados. d) Requirir ao usuario para que, no prazo que se lle indique, introduza as medidas técnicas necesarias que garantan o cumprimento das prescricións deste Regulamento. e) Ordenarlle ao usuario que, no prazo que se lle fixe, introduza nas obras ou instalacións realizadas as rectificacións precisas para axustalas ás condicións do permiso de vertido ou ás disposicións deste Regulamento. f) Ordenarlle ao usuario que, no prazo que se lle indique, proceda á reparación e reposición das obras e instalacións ao seu estado anterior e á demolición das que foran indebidamente construídas ou instaladas. g) Impedir os usos indebidos das instalacións para as cales non se obtivese permiso, ou cando non se axusten ao seu contido ou ás disposicións deste Regulamento. h) Clausura ou precintado das instalacións de vertido, en caso de que non sexa posible técnica ou economicamente evitar o dano mediante as oportunas medidas correctoras. i) Calquera outra medida de corrección, control ou seguridade que impida a extensión do dano.123.5. Igualmente, e con carácter excepcional, previamente á incoación do expediente sancionador, con audiencia da persoa interesada e mediante resolución motivada, o órgano competente para o exercicio da potestade sancionadora ou aquel ao que lle corresponda a función inspectora poderá adoptar e imporlle á persoa presuntamente responsable de calquera dos feitos tipificados como infraccións por esta lei, medidas cautelares, cuxa asunción inmediata sexa necesaria para evitar o mantemento dos danos que puidesen estar sendo ocasionados ou para mitigalos. Estas medidas poderán consistir na paralización da actividade ou obras.123.6. En caso de que as medidas cautelares sexan adoptadas por aquel ao que lle corresponda a función inspectora, estas medidas deberán ser ratificadas polo órgano competente para exercer a potestade sancionadora no prazo máximo de catro días naturais.123.7. O órgano que exerza a potestade sancionadora publicará no Boletín Oficial da Provinica e na web municipal aquelas sancións impostas pola comisión de infraccións graves e moi graves, así coma os nomes, apelidos ou razón social das persoas físicas ou xurídicas responsables, unha vez que ditas sancións adquiran o carácter de firmes. Artigo 124.- Reparación do dano causado, obriga de restauración, multas coercitivas e execución subsidiaria 124.1. Con independencia das sancións que se impoñan, esixiráselles ás persoas infractoras a reparación dos danos e perdas ocasionados aos bens de dominio público municipal e patrimonial, así como a reposición das cousas ao seu estado anterior na forma e nos prazos que determine o órgano que exerza a potestade sancionadora, e cando iso non sexa posible fixaranse as indemnizacións que procedan.124.2. A esixencia de repor as cousas ao seu estado primitivo obrigará á persoa infractora a destruír ou demoler toda clase de instalacións ou obras ilegais e a executar cantos traballos sexan precisos para tal fin, de acordo cos planos, forma e condicións que fixe o órgano competente.124.3. Naqueles supostos en que se aprecie forza maior ou caso fortuíto e non exista unha infracción administrativa, pero nos que se produza un dano ás instalacións de dominio público que compoñen o Servizo Municipal de Saneamento, ou ao medio natural receptor, a persoa causante do dano terá a obriga de repoñer as cousas ao seu estado primitivo, o que se concretará na retirada dos obxectos, materiais ou elementos, así como na reparación dos bens de dominio público afectado. Esta obriga de repor en ningún caso terá a consideración de sanción.124.4. A esixencia destas medidas reparadoras ou restauradoras, que inclúen as posibles indemnizacións por danos e perdas, poderase facer no propio procedemento sancionador ou, de ser o caso, tramitarse noutro complementario.124.5. Se a persoa infractora ou causante do dano non executa as accións necesarias para proceder á reposición ou restauración na forma e prazos sinalados no oportuno requirimento, poderase acordar a execución subsidiaria por conta do infractor e pola súa conta logo do apercibimento e establecemento dun prazo para a execución voluntaria, ou ben a imposición de multas coercitivas. Non será necesario o apercibimento previo na execución subsidiaria cando da persistencia da situación puidese derivar un perigo inminente para a saúde humana ou o medio ambiente.124.6. As multas coercitivas serán sucesivas e reiterables, ata conseguir a execución do ordenado. A contía destas multas será por un importe igual ou inferior, en cada caso, ao 10% do custo da reparación ou da cantidade correspondente á infracción cometida. A contía de cada unha das multas coercitivas non superará o importe da sanción fixada pola infracción cometida.124.7. A obriga de repor as cousas ao seu estado primitivo ou de reparar os danos causados ao dominio público prescribirá nun prazo de quince anos.124.8. Comunicaráselles ás autoridades autonómicas competentes en materia de saneamento e depuración a relación de sancións graves e moi graves impostas.125.1. Cando os bens alterados non se poidan restablecer ao seu estado anterior, o infractor deberá indemnizar os danos e perdas ocasionados. A valoración destes danos e perdas será realizada polo Concello.125.2. A valoración dos danos ás obras hidráulicas, para os efectos de aplicación do réxime sancionador a que se refire este capítulo, determinarase en función dos gastos de explotación e, de ser o caso, de reposición daquelas.125.3. Os danos ás obras hidráulicas que conforman os sistemas de saneamento calcularanse en euros/día, como resultado da ponderación do custo diario de explotacións das instalacións públicas afectadas en relación co caudal e carga contaminante do vertido de que se trate.125.4. Os servizos competentes do Concello determinarán, de acordo cos orzamentos aprobados para o efecto e as correspondentes certificacións, os gastos de explotación repercutibles ao responsable do vertido de que se trate.125.5. A valoración de danos, que servirá de base para a cualificación da infracción e, se é o caso, da indemnización que se deba impor, resultará do cálculo a que se refire o punto 3, multiplicado polo número de días que se considere que o vertido se mantivo en situación irregular.125.6. Para os efectos do disposto no punto anterior, computaranse os gastos correspondentes a todo o período no que a instalación pública de saneamento ou de depuración de augas residuais quedase afectada polo vertido irregular, aínda que esta fose de carácter puntual. En calquera caso, para os efectos do recollido neste artigo, considerarase que calquera vertido irregular se mantén durante, polo menos, un día.125.7. Nos supostos de vertidos que non dispoñan de tratamento e que deriven dunha actividade non ocasional, presumirase, salvo proba en contrario, que a calidade deles se mantén indefinidamente.125.8. Así mesmo, suporase o mantemento da contaminación do vertido durante o período que medie entre dúas ou máis tomas de mostras consecutivas, cuxos resultados mostren incumprimentos da normativa vixente ou dos límites impostos no correspondente permiso, mesmo a data da toma da mostra seguinte na que a calidade do vertido cumpra a dita normativa ou cos límites impostos no xa citado permiso.125.9. A valoración de danos deberá notificarse ao presunto infractor de forma simultánea co prego de cargos que se dite no correspondente expediente sancionador. O xefe de servizo da prestadora deste en Ames terá as facultades que lle concede o presente regulamento e as que en uso das súas atribucións expresamente lle conceda a Alcaldía, a quen deberá dar conta das súas resolucións.127.1. Contra as decisións adoptadas polo xefe de servizo da prestadora deste en Ames, que en ningún caso terán a consideración de actos administrativos, poderá reclamarse ante a Alcaldía, cuxa resolución causará estado podendo interpoñerse contra esta recurso administrativo de reposición.127.2. O dito recurso deberá presentarse no prazo dun mes contado desde a notificación ou publicación do acto que se trata de impugnar e entenderase desestimado transcorrido un mes desde a súa interposición sen que se lle notifique ao recorrente a resolución deste.128. Contra o obxecto do recurso de reposición, contra a resolución deste ou contra ambos á vez poderá interpoñerse recurso contencioso-administrativo ante o órgano e nos prazos previstos na lei reguladora de dita xurisdición. Os abonados e a prestadora do servizo quedan obrigados a cumprir todas as cláusulas e condicións do presente regulamento. O Concello poderá en todo momento modificar de oficio o presente regulamento, polos mesmos trámites seguidos para a súa aprobación, e previo o informe da prestadora do servizo, se fose o caso. As dúbidas ás que poida dar lugar a aplicación do presente regulamento serán interpretadas polo Concello en primeira instancia, e, se é o caso, polos organismos competentes con plena potestade para tal fin. No suposto de interpretación por parte do Concello, esta facultade corresponderalle á Alcaldía, previo ditame da comisión informativa correspondente por razón da materia. O presente regulamento entrará en vigor e producirá efectos a partir da data da súa publicación no Boletín Oficial na Provincia da Coruña e unha vez transcorrido o prazo ao que se refire o artigo 65.2 da Lei 7/1985 de 2 de abril reguladora das bases do réxime local e manterá a súa vixencia ata que se aprobe a súa modificación ou derrogación. O presente regulamento non empezará a aplicarse antes da expiración da actual prórroga coa concesionaria Espina e Delfín S. A que remata o 2 de setembro de 2014. O deseño e construción das acometidas deberase axustar ás seguintes características técnicas mínimas, que poderán ser complementadas polas condicións técnicas que dispoña o Concello de Ames en cada caso en atención ás características peculiares das instalacións.1.- Cada inmoble disporá de dúas únicas acometidas á rede xeral, unha para as augas residuais e outra para a recollida das augas pluviais.2.- Como norma xeral, a acometida deberase realizar a un pozo de rexistro da rede e pola parte superior.3.- A acometida realizarase por medio de canalización de PVC con diámetro interior conforme a o CTE, nunca menor de Ø 160 mm, con unión de xunta elástica, e cumprirá coa Norma UNE-EN 1401. Os tubos apoiaranse en toda a súa lonxitude sobre un leito de material granular (area/grava). Compactaranse os laterais e deixaranse ao descuberto as unións ata realizarse as probas de estanquidade. O recheo realizarase por capas de 10 cm, compactando, ata 30 cm. Dende o nivel superior en que se realizará o último vertido e a compactación final.4.- A pendente mínima das conducións que formen parte da acometida será do 2%, salvo casos especiais debidamente xustificados e autorizados.5.- As instalacións hoteleiras, talleres, grandes bloques de apartamentos e outros edificios singulares, estacións de servizo, talleres de automóbiles, garaxes, grandes centros de alimentación e/ou elaboración de comidas e procesamento de alimentos e, en xeral, naqueles establecementos en que se desenvolvan actividades susceptibles de xerar aceites e graxas deberán, antes da acometida e no interior da propiedade, construír un separador de graxas e sólidos, cuxo dimensionado se xustificará axeitadamente segundo as normas técnicas establecidas.6.- A acometida de augas residuais deberá ter un dispositivo sifónico que evite o paso de malos cheiros, deseñado de acordo co documento básico HS do Código técnico da edificación, que irá situado nunha arqueta previa á sección de control. O conduto de saída das augas irá provisto dun cóbado de 90°, dispoñendo dun cerramento hidráulico de polo menos 50 mm.7.- No caso de establecementos que vertan augas residuais de carácter non doméstico, a arqueta de rexistro deberá estar situada no exterior do inmoble. A dita arqueta deberá dispor, cando o permiso de vertido así o estableza, dun elemento de medida homologado cun rexistro totalizador para a determinación exacta do efluente vertido. A arqueta de rexistro deberá ser dun tamaño axeitado á tubaxe, permitindo o seu rexistro e limpeza, e cunhas dimensións interiores non inferiores a 50 x 50 x 50 cm.8.- A arqueta de rexistro correspondente á acometida de augas pluviais deberá dispor dun areeiro, accesible en todos os casos e sempre dende o propio local onde se atope instalado, construída con fábrica de ladrillo macizo, formigón in situ, formigón prefabricado ou materiais plásticos. Apoiaranse sobre unha soleira de formigón H-2O de 10 cm de grosor e cubriranse cunha tapa de formigón prefabricado de 5 cm de grosor, de fundición dúctil ou de calquera outro material aprobado polo Concello.9.- Todos os usuarios deberán dispor dunha sección de control (individual ou colectiva) na acometida, a cal virá definida na súa licenza de acometida ou no seu respectivo permiso de vertido, que se construirá tendo en conta as seguintes características técnicas: a) Disporase dunha sección de control para cada tipo de vertido de auga autorizada, que deberá reunir as características necesarias para poder obter mostras representativas dos vertidos. b) A sección de control deberá ser dun tamaño axeitado aos condutos empregados e cunhas dimensións axeitadas para o seu respectivo rexistro e limpeza. Deberá permitir, de ser o caso, a instalación de equipamentos de medida. Deberá ser construída con fábrica de ladrillo macizo, formigón in situ, formigón prefabricado ou materiais plásticos. Apoiaranse sobre unha soleira de formigón H-2O de 10 cm de grosor e cubriranse cunha tapa de formigón prefabricado de 5 cm de grosor, de fundición dúctil ou de calquera outro material aprobado polo Concello. c) Diferéncianse dous tipos principais de sección de control: a sección de control de usuarios domésticos (tipo I) e a sección de control de usuarios non domésticos (tipo II). d) A sección de control tipo I deberá estar situada preferentemente nunha zona privada común e con libre acceso ao persoal de inspección. Esta sección terá unhas dimensións mínimas de 50 x 50 x 50 cm se é de sección cadrada, ou de 80 cm de diámetro se se trata dun pozo. Contará con pates de baixada se a profundidade así o require, e o fondo rematarase en forma de media cana con plataformas laterais para evitar sedimentacións. e) A sección de control de tipo II terá unha dimensión mínima de 80 x 80 se é sección cadrada ou 80 de diámetro; deberá estar situada preferentemente fóra do inmoble, en terreos do propio usuario e sen afectar á vía pública; augas abaixo do último vertido (de xeito que non se poidan alterar as características finais do fluente); estará libre de todo obstáculo e atoparase en idóneo estado de limpeza para a súa función. O equipamento fluente desta sección de control tipo II será definido polos técnicos municipais no correspondente permiso de vertido de acordo co disposto no artigo 18, aliña i). f) As seccións de control terán unha tapa de fundición ou de calquera outro material aprobado polo Concello, con resistencia axeitada ao peso que deba soportar o tráfico (persoas ou vehículos), será hermético con xunta de goma para evitar o paso de cheiros e gases e disporá dun sistema de peche que impida a manipulación por persoal non autorizado. A tapa terá unhas dimensións axeitadas para facilitar o acceso ás persoas, se fose necesario, e para o paso dos equipos de mostraxe. En todo caso, a responsabilidade do seu mantemento será exclusivamente do titular da acometida. g) En función dos parámetros establecidos no permiso de vertido, ou cando as condicións do desaugadoiro o fagan aconsellable, a entidade xestora poderá autorizar a construción dunha sección de control que integre nunha soa arqueta ou cámara o sistema sifónico e a sección de control.10.- Realizaranse probas de estanquidade parcial descargando cada aparello illado ou simultaneamente, verificando os tempos de desaugadoiro, os fenómenos de sifonaxe que se produzan no propio aparello ou nos demais conectados á rede, ruídos en desaugadoiros e canalizacións e comprobación de cerramentos hidráulicos. Non se admitirá que quede no sifón dun aparello unha altura de cerramento hidráulico inferior a 25 mm. Na rede horizontal probarase cada tramo de tubaxe, para garantir a súa estanquidade introducindo auga a presión (entre 0,3 e 0,6 bares) durante dez minutos. As arquetas e pozos de rexistro someteranse a idénticas probas, enchéndoos previamente de auga e observando se se advirte ou non un descenso de nivel. Controlaranse ao 100% as unións, entroncamentos e/ou derivacións. Para un correcto funcionamento da instalación de saneamento, deberase comprobar periodicamente a estanquidade xeral da rede coas súas posibles fugas, a existencia de cheiros e o mantemento do resto de elementos.11.- Cando o nivel de desaugadoiro particular non permita a condución á rede de sumidoiros por gravidade, a elevación deberá ser realizada polo titular da acometida. Neste caso as instalacións interiores de desaugadoiro deberán ser completamente estancas á presión de 1 kg/cm 2.12.- Sempre que existan espazos habitables que teñan a necesidade de acometer á rede de saneamento e a súa soleira ou forxado do solo se atope a unha cota inferior do nivel da rasante da rúa, terán que bombear obrigatoriamente o vertido que xere ese espazo á arqueta comunitaria –se se trata dun vertido doméstico– ou a unha arqueta particular previa a esta –se se trata dun vertido non doméstico (industrial ou especial)–. Este artigo será de obrigado cumprimento, aínda que os ditos espazos tivesen cota suficiente de vertido por gravidade á rede municipal. Ames, 29 de abril de 2014 O alcalde Santiago V. Amor Barreiro